Шавкат Мирзиёев Қибрайда барпо этилаётган йирик боғ ҳудудига борди\nШавкат Мирзиёев Қибрайда барпо этилаётган йирик...\n01.05.2021 17:49 0 2265\nПрезидент Шавкат Мирзиёев 1 май куни Тошкент вилоятининг Қибрай туманида барпо этилаётган боғ ҳудудига ташриф буюрди.\nДарахтзорлар – юртга чирой берадиган, ҳаёт сифатини оширадиган манбалардан. Шу мақсадда шаҳар ва туманларимизда янги боғ ва сайилгоҳлар ташкил этилмоқда. Бундай «яшил ҳудудлар» сўнгги йилларда кўплаб қурилишлар бўлиб, тобора ривожланиб бораётган Тошкент шаҳри учун, айниқса, муҳим.\nДавлатимиз раҳбари ташаббуси билан пойтахтимиз яқинида улкан манзарали боғ барпо этилмоқда. 25 февраль куни ушбу боғ лойиҳаси муҳокама қилинган эди. Бугун унга илк кўчатлар экилди.\nШу муносабат билан бу ерга парламент ва ҳукумат аъзолари, Тошкент шаҳри жамоатчилиги, нуронийлар, илм-фан ва санъат вакиллари, спортчилар, ёшлар йиғилди.\n– Бугунги муборак Рамазон кунларида сизлар билан кўришиб турганимдан хурсандман. Халқимиз учун муносиб шароитлар яратиш бўйича кўп ишларни бошлаганмиз. Худо хоҳласа, мана шу баҳаво жойда 104 гектарлик боғ барпо этмоқчимиз. Бу хайрли ишнинг бошланиши ҳозирги улуғ айём кунларига тўғри келгани ҳам хосиятли, деб ўйлайман, – деди Шавкат Мирзиёев.\nЯнги боғ нафақат манзараси, ландшафти, балки мазмуни билан ҳам алоҳида эътиборга молик. Боғнинг умумий кўриниши худди улкан дарахтнинг бешта шохи шаклида бўлади. Бу Ҳаракатлар стратегиясининг бешта устувор йўналишини ифодалайди.\nБоғни оддий парк эмас, энг аввало, юксак маданият ва маънавият масканига айлантириш мақсад қилинган. Бу ерда одамлар табиат қўйнида осуда дам оладиган сўлим ҳудудлар яратилади. Каштан, эман, чинор, лола, липа боғлари барпо этилиб, ноёб манзарали дарахтлар, буталар ва гуллар экилади. Сунъий кўл, спорт майдонлари, болалар ўйингоҳлари, фавворалар қурилади.\nШавкат Мирзиёев Қибрай боғ\nПрезидент тадбиркорларга қийинчилик туғдираётган тартибларни муҳокама қилди\nЖамият Кеча, 22:29\nТехнология Кеча, 20:02\n«Ўзбекнефтгаз»: «GTL» лойиҳаси доирасида лойиҳалаштириш ишлари тўлиқ якунланди (Фото+видео)


Терроризмнинг манфур башараси - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Апрел 2017\tКӯришлар: 825\nмуҳтарам Президентимизнинг асримиз улкан вабоси ва унинг ижрочилари ҳақида билдирган фикрлари нечоғлик ҳақ эканлиги яна бир карра намоён бўлди.\nХўш, террор нима ўзи? Ва у қачон пайдо бўлган?\nЛуғат китобларда бу сўз ақидаларига эргашмаган тоифаларга қўрқув солиш орқали ўз фикрларини баён этиш, -деган жавобларни ўқиймиз. Чинданам шундай. Бунинг мисолини бугунги кунда дунёнинг турли гўшаларида содир этилаётган террористик хуружларда кўриб турибмиз.\nТеррор аталмиш жаҳолатни аслида инсоннинг ўзи яратиб, яна уни турлича номлар билан атади: қизил террор, насронийларга мансуб гуруҳлар террори, мусулмон жангарилар террори…\nЎтган асрда Совет иттифоқи сиёсатига нисбатан қизил террор, дея ишлатилган бўлса, кейинчалик Лотин Америкаси, умуман, Ғарбда фаолият юритаётган қатор гуруҳлар кирдикорларига насронийлик террорчи гуруҳлари, «Ал Қоида», «Толибон», «Жабҳатун нусра», «Боко ҳарам», «ИШИД» фаолияти эса, мусулмон террорчилиги, дея қайд этила бошланди.\nБир пайтлар кучсизгина кўринган ва пана-паналарда яшириниб юргувчи жиноий гуруҳлар бугунга келиб, роса кучайиб кетиб, ўзларини алоҳида давлат эълон қилиб, бутун инсоният бошига битган бало бўлди!\nҲа, ҳозирда бу кучлар ўзларининг жангарилиги ва юқори даражада ижтимоий хавфлилиги билан тавсифланмоқда. Эътиборли жиҳати шуки, улар томонидан мақсадга эришиш борасидаги фаолиятлари турлича бўлса-да, тутаётган йўл ёки қилаётган ишлари бир хил: одамларнинг тинч турмуш тарзини издан чиқариш ва уларни қўрқувда яшашга мажбурлаш.\nЮқорида эслатганимиздек, кейинги ҳафтада Россия Федерациясининг Санкт-Петербург, Швециянинг Стокголм, Мисрнинг Танта шаҳарларида юз берган қатор террористик амаллар мусулмон кишилар томонидан содир этилган. Инсониятга бахт келтирган Ислом дини моҳияти нега бунча ўзгариб кетди? Нега унинг вакиллари бошқаларни қурбон қилиб, муқаддас дин номига доғ туширмоқда?\nБу саволга яна муҳтарам Президентимизнинг: - «Террористнинг дини, миллати ҳамда ватани бўлмайди!» - деган машҳур ибораси айни жавобдир.\nЎн беш асрдан буён инсоният узра нур сочиб келаётган Ислом дини ҳеч қачон террорни оқламаган ва оқламайди ҳам. ДОИШ-ИШИД қўштирноқ ичидаги Ислом давлати ташкил қилишгача ва юз минглаб бегуноҳ кишилар қони тўкилишига сабаб бўлган ташкилотлар ортида кимлар туришган ва улар ўз олдига нимани мақсад қилиб қўйганликлари бугунги кунда очиқ-ойдин барчага маълум бўлиб қолди. Бу каби ташкилотлар ортида турганлар асл мақсадлари Исломдан ниқоб сифатида фойдаланиб, муқаддас Ислом таълимотларининг тескарисини амалда кўрсатиб, уни ёмонотлиқ қилишдир.\nҲолбуки, мусулмон киши бошқа дин вакилларининг ибодатхоналарини ҳурмат қилади, уларнинг диний-ақидавий масалаларига аралашмайди, уларга ноҳақ жабр қилмайди. Бу сўзни биз тўқиб чиқарганимиз йўқ. Бу-Исломнинг асл ғояси. Зотан, харобазорга айланган Сурияда ҳам, Мисрда ҳам асрлар оша турли дин вакиллари ўзаро ҳамжиҳатликда яшаб келганлар, ҳеч қачон диний мотивларни рўкач қилишиб, бир-бирининг ёқаларидан олишган эмас.\nЧинданам Ислом ва террор сўзларини бирикма шаклида ифода этиш уларнинг мазмун-моҳиятига зиддир. Сабаби, нафақат Ислом, балки бирор-бир самовий динлар ўз таълимотларида зўравонлик, зулм ва қон тўкишни оқламаган, ҳаргиз оқламайди ҳам. Хусусан, Ислом дини зулм ва зўравонликнинг ҳар қандай кўринишини қатъий қоралаган.\nҲа, Ислом-моҳиятан инсонпарвар дин. У бир инсонга тажовуз қилишни бутун инсониятга тажовуз қилиш ёки бир инсон ҳаётини сақлаб қолишни бутун инсониятни сақлаб қолиш, дея баҳолайди.\nСанкт-Петербург метрополитени, Стокголм ва Мисрнинг Танта шаҳарларидаги қибтийлар черковида содир этилган ноинсоний амалиёт мушоҳада этиларкан, терроризмнинг манфур башараси намоён бўлади. Бу башара инсониятга тегишли эмас, балки бани башарнинг душманиникидир!..\nБугун: 12-08-2020 02:45:11


Хитойда ҳаво ифлосланишига қарши чоралар кўришда Шанхай етакчилик қилмоқда\n15:37 / 07.01.2017\nХитойнинг Шанхай шаҳри ҳавосида инсон саломатлиги учун зарарли қаттиқ зарралар аралашмаси PM 2.5 кўрсаткичи 2016 йилда 2013 йил билан таққослаганда 27,4 фоизга камайган. Бу ҳақда "Синьминь ваньбао" нашри шаҳар атроф-муҳитни муҳофаза қилиш бошқармасига таянган ҳолда ёзмоқда.\nРасмий маълумотларга кўра, ҳаво таркибидаги PM 2.5 зарраларининг ўртача кўрсаткичи бир куб метрда 45 микрограммни ташкил этган. 2013 йилда бу рақам 62 микрограммдан иборат бўлган. Газетанинг қайд этишича, Шанхай ҳокимияти ҳаводаги зарарли моддалар аралашмасини 20 фоизга камайтириш вазифасини муддатидан бир йил аввал уддалашга муваффақ бўлган. Шаҳар ҳукумати томонидан ўтган йили қабул қилинган 13 йиллик махсус дастурга кўра, 2020 йилга келиб Шанхай бу кўрсаткични бир куб метрга 42 микрограммга етказиши керак.\nҳаво ифлослик даражаси


Шу маънода, баҳорнинг дастлабки кунларидан бошлаб республикамиз бозорларида ташкил этилган савдо-ярмаркалари ушбу шодиёнага муносиб туҳфалиги айни ҳақиқат. Зеро, бундай ярмаркаларда таклиф этилаётган қишлоқ хўжалиги маҳсулотлари арзон ва сифатлилиги билан барчага манзур бўлаяпти.\n“Тошбозорсавдо” уюшмасидан олинган маълумотларга кўра, пойтахтимиз бозорларидаги савдо-ярмаркалари ҳам аҳолининг байрам дастурхони янада файзли бўлишида муҳим аҳамият касб этаяпти.\nЧунки уларда “Ўзулгуржисавдоинвест” уюшмаси, “Ўздонмаҳсулот” акциядорлик компанияси тизимидаги корхоналар, хусусий ишлаб чиқарувчилар ҳамда фермер -хўжаликлари фаол қатнашмоқда.\nМазкур ярмаркалар Вазирлар Маҳкамасининг Тошкент шаҳар деҳқон бозорларини тартибга солиш, санитария ҳолатини яхшилаш, асосий турдаги озиқ-овқат ва қишлоқ хўжалиги маҳсулотларининг нархини барқарор сақлашни таъминлашга қаратилган қўшимча чора-тадбирлар режаси асосида ўтказилаётир.\n— Биз байрам ярмаркаларига 12 та корхонани жалб этганмиз, — дейди “Фарҳод” деҳқон бозори” акциядорлик жамияти директори ўринбосари Фазлиддин Ҳамзаев. — Бунинг учун қўшимча равишда 78 та савдо растаси ажратилди. Шунингдек, гўшт ва -салқин ичимликларни сақлаш учун иккита совиткич ҳам улар ихтиёрига берилган бўлиб, сотувчилар зарур жиҳозлар билан таъминланган.\n— Чиндан ҳам, Наврўз арафасида бозорларимиз янада файзли тусга кирган, — дейди учтепалик харидор Раъно Дўстхўжаева. — Бозорга келиб, бунга яна бир карра амин бўлдим. Сотилаётган қишлоқ хўжалиги маҳсулотлари сархил ва сифатли. Нархлари ҳам анча арзон. Бунинг учун ташкилотчилару деҳқонларимиздан жуда миннатдормиз.\n— Пойтахт аҳлига бир ҳафтадан буён хизмат кўрсатаяпмиз, — дейди Гурлан туманидаги “Собир Хўжа ўғли” фермер хўжалиги вакили Шахбоз Каримов. — Хўжалигимизда ғалла ва пахтадан ташқари шоли ҳам парваришланиб, йилига ўртача 60 тоннагача ҳосил йиғиб оламиз. Байрам ярмаркаси сабаб гуручнинг бир қисмини тўғридан-тўғри тошкентлик харидорларга сотиш имкониятига эга бўлдик. Айниқса, бизга бу ерда ҳамма қулайлик яратиб берилгани эътиборга моликдир.\nБайрам ярмаркалари 5 апрелгача давом этади.\nМазкур рукндаги бошқа мақолалар: « Декларациялаш тизимининг ўзига хос хусусиятлари\tСаодатли кун мўъжизалари »


МИБ: Ижро ишлари 15 кундан кўп...\n27.03.2019 23:30 0 436\nЖорий йилнинг 12 мартида «Суд ҳужжатлари ва бошқа органлар ҳужжатларини ижро этиш самарадорлигини янада ошириш чора-тадбирлари тўғрисида»ги Президент Қарори қабул қилинганди. Қарорга мувофиқ, 2019 йил 1 апрелдан бошлаб суд ҳужжатларини мажбурий ижро этиш жараёнига медиация институти жорий этилади. Медиация амалга оширилаётган пайтда ижро иши 15 кундан кўп бўлмаган муддатга тўхтатиб турилади. Бу ҳақда МИБ Навоий вилоят бошқармаси эслатди.\nижро иши юритишни қўзғатиш ижро ҳужжати келиб тушган вақтдан бошлаб бир иш куни ичида ижро иши қўзғатилади (ҳозирда 3 кун ичида қўзғатилади);\nижро ҳаракатлари кўпи билан икки марта кечиктирилиши (неча марта кечиктирилиши мумкинлиги қонунчиликда кўрсатилмаган) мумкин.\nМИБга шартнома-воситачилик асосларида сотишга топшириладиган мол-мулкни интернет-дўконлар жумладан, мобиль иловалар, электрон тўлов тизимлари орқали сотиш тартиби;\nбир ой муддатда давлат божлари, маъмурий жарималар ва бошқа тўловларни электрон тўлов тизимларидан фойдаланган ҳолда интернет орқали тўлаш бўйича давлат хизмати;\nуч ой муддатда маъмурий жаримага тортиш тўғрисидаги қарорларни ижро этишнинг соддалаштирилган тартиби. Бунда жаримага тортиш тўғрисидаги қарор топширилган санадан бошлаб ўн беш кун ичида жарима миқдорининг 70 фоизи ихтиёрий равишда тўланган тақдирда қолган суммани тўлашдан озод этишназарда тутилади.\nМИБ медиация ижро


Ҳунарли бўлиш фазилати\nТарихда бир бой савдогар бўлган экан. Унинг бойлиги етти пуштига етар экан. Шунга қарамасдан у ўғлига гилам тўқиш ҳунарини ўргатибди. Бир куни бола дўстлари билан сайрга чиқибди. Пул ундириш илинжида пойлаб юрган қароқчилар уни ўғирлаб, олиб қочишибди. Шаҳар четидаги бир хароба уйга олиб бориб қамаб қўйишибди. Отасига хат юбориб ўғлининг эвазига катта пул сўрашибди. Лекин савдогар пулни беришга шошилмабди. Қароқчиларнинг тоқати тоқ бўлиб, болани ўлдирмоқчи бўлишганда бола уларга шундай дебди: "Мени ўлдирсангиз, ҳеч нарсасиз қоласиз. Агар айтганларимни қилсангиз, мендан фойда кўришингиз мумкин. Менга гилам тўқиш учун ип ва дастгоҳ олиб келинглар. Мен гилам тўқийман, сиз уни бозорга олиб чиқиб сотасиз ва яхшигина пул ишлаб оласиз".\nҚароқчилар тез орада биринчи гиламни бозорга олиб чиқишибди. Бозор айланиб юрган савдогар ўғлининг тўқиган гиламини танибди ва бир киши орқали катта пулга сотиб олибди. Уйга келиб гиламни диққат билан текширибди. Ўғли гиламдаги нақшлар орасига ўзи турган жойнинг харитасини усталик билан жойлаштирган экан. Савдогар дўстларини олиб ўша жойга борибди ва ўғлини тутқунликдан халос этибди.\nҲунар бойга ҳам, камбағалга ҳам бирдек керак экан. Агар бой бўлсангиз, эртаю кеч бойлигингизни сақлайсиз. Агар ҳунарманд бўлсангиз, ҳунарингиз сизни асрайди.\n2169 марта ўқилди\nДругие материалы в этой категории: « Ойна солувчи ва девона\tҚуён ва тошбақа »\nҚуръон забт этган қалблар: Асад ибн Солҳаб қиссаси\nНафл намози: шукри вузуъ намози\nНафл намози: Ҳожат намози\nОнага эҳтиром – динимиз талаби\nКаломуллоҳ – илм манбаи\nҚўшнимиз яхши деса, демак, яхшимиз\nНогиронлиги бор шахсларни қўллаб-қувватлаш фонди таъсис этилди\nАллоҳ муаммосини осон қилган инсон\nФарзанд тарбиясида қиссаларнинг ўрни\nУбайдуллоҳ ибн Масъуд ҳақида биласизми?\nШифокорлар: “Кўп сув ичинг” дейиши сабабини биласизми?\nДунё бешигин тебратган она\nНафл намози: Истихора намози\nНафл: намози: тавба ва аввобийн намозлари


Ёшларга энг яхши лойиҳалар учун 49 миллион сўмгача грант маблағлари берилади - Ishonch.uz\nБош саҳифа Жамият Ёшларга энг яхши лойиҳалар учун 49 миллион сўмгача грант маблағлари берилади\nЭнг яхши лойиҳаларнинг ҳар бири учун БҲМнинг 200 бараваригача грант маблағлари берилади.\n2021/2022 ўқув йилидан босқичма-босқич умумий ўрта ва ўрта махсус, профессионал ва ОТМларда ахборот технологиялари дарслари Кембриж дастури асосида ўтказилади.\n— спорт тўгаракларини ташкил этиш учун туман ва шаҳарларда бўш турган давлат мулки ҳисобланган бино ва иншоотлар электрон савдолар ўтказмаган ҳолда, ушбу объектга нисбатан белгиланган энг кам ижара тўлови ставкасининг 50 фоизи миқдорида ижарага берилади;\n— спорт инвентарлари, буюмлари ва жиҳозларини харид қилиш учун субсидиялар ажратилади;\n— камида 100 нафар ёшларни мунтазам спорт билан шуғулланишини ташкил этган тақдирда БҲМнинг 10 бараваридан кам бўлмаган миқдорда ҳар ойлик тўлов жорий этилади.\n2021 йил 1 октябрдан ҳар йили “Болалар ва ёшлар учун энг яхши китоб” танлови ташкил этилади.\nТанловда ғолиб деб топилган муаллифларга:\n➖ биринчи ўрин учун – 100 миллион сўм;\n➖ иккинчи ўрин учун – 75 миллион сўм;\n➖ учинчи ўрин учун – 50 миллион сўм мукофот маблағлари ажратилади.\nАввалги саҳифаЎзбекистонда 493 нафар кишида коронавирус, 367 нафар кишида пневмония аниқланиб, 4 нафар бемор вафот этди\nКейинги мақолаССВ: Юртимизда коронавирусга қарши тўлиқ эмланганлар сони 972 807 нафарга етди


Депутатлар тадбиркорларнинг муаммо ва таклифларини жойига чиққан ҳолда ўрганди | O'zLiDeP\nO'zLiDeP Гурлан туман Кенгаши ташаббуси билан “Депутатлар ва тадбиркорлар мулоқоти” форуми лойиҳаси доирасида навбатдаги тадбир ташкил этилди.\nУнда Халқ депутатлари Гурлан туман Кенгашидаги O'zLiDeP депутатлик гуруҳи аъзолари, туманда фаолият олиб бораётган тадбиркорлар, кичик бизнес вакиллари иштирок этишди.\nТадбир давомида кичик бизнес вакиллари, оилавий тадбиркорлар, тадбиркорлигини бошламоқчи бўлган ёшлар ва аёллар ўз муаммолари билан тўғридан тўғри мурожаат қилиш имконига эга бўлдилар. Мазкур мурожаатларнинг аксар қисмига жойида ечим топилишига алоҳида эътибор қаратилади ва назоратга олинди. Баъзи муаммоли масалалар юзасидан тегишли мутасадди ташкилотларга депутатлик сўровлари чиқариладиган бўлди.\nТадбирдан сўнг депутатлар ва партия вакиллари тумандаги бир қатор тадбиркорлар фаолияти билан танишиб, уларнинг муаммо ва таклифларини жойига бориб ўргандилар.\nФорум иштирокчилари “Avar Woods” МЧЖ да бўлиб тадбиркор билан мулоқот қилдилар. Корхона тасъисчилари фақатгина бу билан чекланиб қолмай, тумандаги Чинобод қишлоғида йирик гилам фабрикасини ташкил қилишни режа қилганлар. Ҳозирда фабриканинг қурилиш ишлари бошлаб юборилган. Мазкур гилам фабрикаси ишга туширилса 400 янги иш ўрни яратилади. Бу эса ўз навбатида тумандаги ишсизлик муаммосининг бироз бўлсада ечимига хизмат қилади.\nТозаёрғон маҳалласидаги 25 гектарлик иссиқхона помидор ва бақлажонни хорижий давлатларига экспорт қилишга ихтисослашган. Шижоатли тадбиркор аёл раҳбарлик қилаётган иссиқхонада бўлган тадбир иштирокчилари иссиқхоначиликни ривожлантириш, ички ва ташқи бозорни сифатли маҳсулотлар билан таъминлашга қаратилаётган эътибор хусусида ўзаро фикр алмашдилар.\nЎтган йили 1 милн 453 минг долларлик маҳсулотларни Россия ва Қозоғистонга экспорт қилиб, туман иқтисодиётига валюта киритган тадбиркорнинг режалари катта. Келгусида помидордан йилига 2 марта ҳосил олишни, гулчилик йўналишида иссиқхона ташкил этишни ва тропик меваларни етиштиришни режа қилган. Ҳозирги кунда бу ерда 250 та доимий, 120 та мавсумий ишчилар иш билан таъминланган.\nПартия вакиллари тадбиркор аёлни партия сафига қабул қилиб амалга оширажак лойиҳаларида кўмаклашадиган бўлди.


Бортида 400 нафар муҳожир бўлган самолёт Минскдан Ироққа учди\nБортида тўрт юз нафар муҳожир бўлган самолёт Минскдан Ироққа учган\n7 Dekabr 23:01 Жаҳон\nБЕЛАРУС ИРОҚ МИГРАНТ ЧЕГАРА\n400 дан ортиқ муҳожир – Ироқ фуқаролари Минск-Эрбиль рейси билан уйларига жўнаб кетишди.\nIraqi Airways авиакомпаниясининг Boeing 747-400 самолёти Беларус пойтахтидан Ироқнинг Эрбил шаҳрига учди, деб хабар берди сешанба куни аеропортнинг Телеграм канали.\nҚайд этилишича, Минск-Эрбиль рейсига 417 нафар йуловчи (415 катталар ва икки ёшгача бўлган икки бола) рўйхатга олинган.\nХабар берганимиздек, бу йил асосан Ироқдан келган бир неча минг муҳожир Беларус билан чегара орқали Литва, Латвия ва Полшага ўтган. Литва ва Полшада муҳожирлар билан боғлиқ инқироз туфайли чегарада фавқулодда ҳолат жорий этилди, улар тиканли симлар ўрната бошладилар, Беларус ҳудудидан ноқонуний муҳожирлар оқимини чеклаш учун чегара ҳимоясини кучайтирдилар.\nБеларус ва Полша чегарасидаги вазият 8-ноябр куни Яқин Шарқдан бир неча минг муҳожир Европа Иттифоқига кўчиб ўтиш истагида Беларус томонидан чегарага яқинлашгач, янада мураккаблашди. Полша расмийлари содир бўлаётган воқеаларни чегарадаги инқироз бошланганидан бери энг оғир лаҳза сифатида баҳолади. Ҳозирда асосан Ироқ ва бошқа араб давлатларидан келган муҳожирлар Беларус-Полша чегарасида Полша ва Германия расмийларининг уларни Европа Иттифоқи мамлакатларига кўчириш имконияти ҳақидаги қарорини кутишмоқда.\nЕвропада Беларус ҳудудидан ноқонуний миграция «Беларус режими» нинг «гибрид агрессияси» деб аталади.


Россия AҚШ учун “биринчи рақамли душман” бўлишдан тўхтади - XABAR.ORG\nAмерикалик сиёсатшунос Вероника Крашенинникова Украина.ру нашрига берган интервьюсида нима учун Вашингтон «Шимолий оқим-2» бўйича Москвага ён бериб, газ қувури, Россия ташқи қарзи ва айрим шахсларга мудофаа бюджетига қарши санкцияларни истисно қилганини айтди. Унинг сўзларига кўра, Россия Қўшма Штатлар учун “биринчи рақамли душман” бўлишдан тўхтади ва энди улар Хитойга қарши куч тўплашмоқда.\n“Шимолий оқим-2”га келсак, бу, биринчи навбатда, Германияга берилган имтиёздир, чунки AҚШ трансатлантик муносабатлардан манфаатдор, шу жумладан Германиянинг янги ҳукумати эълон қилингани ҳақида”, деди эксперт.\nУнинг фикрича, AҚШ президенти Жо Байден ҳар хил маслаҳатчилар ва танқидчилардан мустақиллигини кўрсатди, чунки Оқ уйда Россияга нисбатан тажовузкорроқ ҳаракатларни хоҳлайдиганлар кўп. Шунга қарамай, Aмерика раҳбари бошқача ёндашувни танлади, деди сиёсатшунос. Унинг таъкидлашича, бундай сиёсат, эҳтимол, Байден Қўшма Штатлар бир вақтнинг ўзида икки жабҳада — Россия ва Хитой билан курашишга қодир эмаслигини тушуниб, Москвани «иккинчи рақамли душман» тоифасига ўтказган.\nAввалроқ AҚШ Сенати 2022 йил 14 январгача “Шимолий оқим-2” газ қувурига қарши санкциялар тўғрисидаги қонун лойиҳасини кўриб чиқиши маълум бўлган эди. Чекловларни кўриб чиқишнинг бундай шартларини юқори палатадаги демократлар етакчиси Чак Шумер билдирди.


Саломатлик учун саримсоқ пиёз фойдаси - Agronet.uz\nСаримсоқ пиёз барча халқларнинг миллий ошхонасида ўзига хос ўринга эга. Ўткир ҳидли бу маҳсулот соғлик учун жуда фойдалидир. Саримсоқдаги ўзгача бирикма бу аллитсин бўлиб, у антибактериал, антивирусли, замбуруғларга қарши ва антиоксидантлик хусусиятларига эга. Шунингдек, у қон айланиши, овқат ҳазми ва иммун тизимига яхши таъсир кўрсатувчи, қон босимини туширувчи ва тозалашга ёрдам берувчи селен, аллиин ва аджоэн каби фитонутриентлар манбаидир.\nСаримсоқ бактерия ва вирусларга қарши самарали воситадир. Тадқиқотлар шуни кўрсатмоқдаки, янги саримсоқ овқатдан заҳарланишнинг олдини олади ва меъдадаги микроб таёқчалари ва салмонеллани ўлдиради.\nСаримсоқ пиёз B6 витамини манбаи бўлиб, бу дармондори иммун тизими соғломлигига ва янги ҳужайралар ўсиши учун керакдир. В6 витамини тушган кайфиятни ҳам кўтаради.\nУшбу маҳсулот инсон юрагини миокард инфаркти ва атерсклероз каби юрак-қон томир касалликларидан ҳимоя қилади. Шунингдек саримсоқ аллергик ринит каби нафас йўлларидаги аллергик яллиғланишларни йўқотади. Янги тайёрланган саримсоқ шарбати тошмалар ва ҳашаротлар чаққандаги қичишишни бартараф этади.\nСаримсоқнинг таркибидаги фойдали бирикмалар инсулинни оширади ва қондаги шакар миқдорини тартибга солади. Ҳар куни саримсоқ истеъмол қилиш саратонга чалиниш хавфини камайтиради. Бу хусусият сабаби унинг таркибида аллилова сулфидлари борлигидир.\nТадқиқотларда саримсоқнинг организмимиздаги ёғ ҳужайралари ишини тартибга солиши аниқланган. Бу саримсоқ таркибидаги яллиғланишга қарши хусусият туфайли юз беради.\nОлимларнинг таъкидлашича, саримсоқ она қорнидаги болага вазн орттиришга ёрдам беради. Бунинг учун ҳомиладор аёл саримсоқ солиб тайёрланган овқатларни истеъмол қилиш керак. Бироқ онанинг бундан олдинги фарзанди катта вазн билан туғилган бўлса, саримсоқ истеъмолини камайтирган маъқул.\nСаримсоқнинг ўзида кўп миқдорда йод моддаси сақлаши, уни қалқонсимон без касалликларига қарши самарали даво воситаси сифатида фойдаланилишига асос бўлади.


Cuii9!96 “Йўқотилган жаннат” фильми тақдимотида кимлар хушидан кетаёзди? | Shok.uz\n“Йўқотилган жаннат” фильми тақдимотида кимлар хушидан кетаёзди?\n29.04.2016 21:33 Категория: KINO PREMYERA\n29 апрель куни Алишер Навои номли киносаройида Дурдона Тулаганованинг галдаги “Йўқотилган жаннат” фильми тақдимоти бўлиб ўтди. Тақдимотни актриса Луиза Расулова олиб борди, бошловчиликни умуман эплай олмади. Либосига гап йўқ, барча йигитлар лол қолган бўлса қизлар эса хушидан кетаёзди.\nФильмда кўтарилган бош ғоя бугунинг асосий муаммоларидан биридир. Томошабинлар фильм сўнгигача, якун қандай бўлишини билмай ўтиришгани фильм ютуғи десак муболаға бўлмайди. Дурдона доим шу икки актриса Суғдиёна ва Ситора ижодидан фойдаланади холос, бу фильмда ҳам шу анъани сақлаган. Бундан ташқари Малайзия яна кадрларда муҳрланган.\nИжодкорнинг галдаги фильми ҳам, томошабинлар томомнидан илиқ қаршиланди. Томоша жараёнида кўплаб қарсак ва қичқириқлар бўлиб турди. Фильм якунида кўпларнинг кўзи ёшга тўлган эди. Бу эса катта ютуқ. Хуллас барчангизга томоша қилишни таклиф этамиз.\nТеги: “Йўқотилган жаннат”, “Киночилар саройи” да, 2016, Luiza Rasulova, yangi, Дурдона Туляганова, премьера, Ситора Алимжонова, Суғдиёна\n25.04.2016 “Йўқотилган жаннат” фильм премьерасига таклифнома ютиб олинг\n30.05.2017 “Бегуноҳ” фильм премьерасида Умид Искандаров, Луиза Расулова, Йигит Али Мамаджонов, Бехруз Тохиров ва Ситора Алимжоновалар


Бугун Фарғонанинг «Нефтчи» клубига янги бош мураббий тайинланади. «Турон»га қарши ўтган Про-лиганинг ҳал қилувчи ўйинидаги жанжалдан сўнг Абдусамад Дўрмонов истеъфога чиқарилганди.\nKun.uz мухбирининг аниқлашича, «Нефтчи»нинг янги бош мураббийи ўз вақтида футболчиларни ўйинни сотишга ундашда расман айбланган Илҳом Мўминжонов бўлади. Олдинроқ Фарғона вилояти ҳокими Хайрулла Бозоров Илҳом Мўминжонов билан келишувга эришгани ҳақида хабар берилганди.\nМураббий олдига 2021 йилда мамлакатнинг иккинчи дивизиони бўлган Про-лигада қатнашувчи «Нефтчи»ни барқарор жамоага айлантириш вазифаси қўйилган. Мўминжоновнинг ЎФА томонидан белгиланган дисквалификацияси муддати 1 январ куни якунланган ва бугун, 2 январ куни мураббий Фарғона клубини расман қабул қилиб олади. Бугун ўтказилажак таништирув маросимида Хайрулла Бозоров ҳам қатнашиши кутилмоқда.\nМўминжонов Суперлиганинг бир қатор футболчилари билан музокара ўтказган. «Нефтчи» жамоаси аксарият футболчилар билан хайрлашади ва уларнинг ўрнига янги ўйинчилар чақирилади. Қайд этиш жоиз, Хайрулла Бозоров Наманган вилояти ҳокими сифатидаги фаолияти давомида ҳам 2017 йилда Илҳом Мўминжоновни «Навбаҳор» клуби бош мураббийи сифатида тайинлаган ва наманганликлар ўша мавсумда 5-ўринни эгаллаганди.\n«Нефтчи» Суперлигага ўтиш ўйинида «Андижон»га мағлуб бўлиб (1:3), регламентга биноан 2021 йилда ҳам Про-лигада ўйнайди.\nИлҳом Мўминжонов 2019 йил 1 апрел куни ЎФА ахлоқ қўмитаси томонидан 5 йилга футбол билан боғлиқ ҳар қандай фаолиятдан четлатилган ва 50 миллион сўм жаримага тортилганди. Мўминжонов 2017 йил «Навбаҳор»даги фаолиятида ҳомийлар томонидан берилган маблағларни ўзи билганича тақсимлайверган», дейилганди хусусан ЎФА баёнотида.


Байрамлар қаторига Абай куни ҳам киритилиши мумкин | Қозоғистон янгиликлари: Сўнгги хабарлар «Kazakh TV» каналида | Kazakh TV\nБайрамлар қаторига Абай куни ҳам киритилиши мумкин\nҚозоғистон Республикаси Маданият ва спорт вазирлиги Абай кунини таъсис этиш ва бу санани ҳар йили 10 август куни нишонлашни таклиф этмоқда. 13 июль куни бу таклиф расмий муҳокамага қўйилади.\nПавлодарда эса буюк Абай Қўнонбоев асарлари асосида қўшиқ яратилди. Баянауллик шоир, журналист ва педагогика фахрийси Зекебай Сўлтанбай «Ғашықтық тілі – тілсіз тіл» шеърига куй басталади ва композиция ҳозирлади. Куни-кеча вилоят музейида янги қўшиқ тақдимоти ўтказилди. Композицияни павлодарлик ёш қўшиқчи Баурбек Бектемиров ижро этди.\n«Репертуаримда Абай Қўнонбоев шеъри асосида куйга солинган чуқур фалсафий мазмунга эга қўшиқ пайдо бўлди. Бу асарни биринчи бўлиб куйлаганимдан бахтиёрман», деди Павлодар Санъат саройи артисти Баурбек Бектемиров.\nПандемия бошланганидан буён Павлодардаги маданий-маърфиий тадбирлар онлайн-тартибда ўтказиляпти. Ижтимоий тармоқлар орқали Абай Қўнонбоев 175 йиллигига бағишланган 50 дан зиёд тадбир ташкил қилинди. Павлодар яқинидаги кўчалардан бирига мутафаккир номи берилди, 175 туп дарахт ўтқазилди. Августда эса вилоят марказида ёдгорлик очилади.\n«Буюк шоир юбилейи кенг нишонланмоқда. Трамвайлардан бири унинг номи билан аталди, марказий кўчаларда Абай Қўнонбоев сурати туширилган билбордлар илинди. Яқинда унинг номи берилган кўчада ёдгорлик ўрнатилади», деди Павлодар шаҳри Маданият ва тилларни ривожлантириш бўлими раҳбари Самал Бегалинова.\nҚозоқ адаиёти асосчиси юбилейига барча минтақаларда қизғин тайёргарлик давом этмоқда. Шарқий Қозоғистон вилоятида Абай ва Шакарим сурати туширилган 9 метрли стела ўрнатилди. Унинг умумий оғирлиги - 3,5 тонна, кенглиги - 6,5 метр.\nҚосим-Жўмарт ТўқаевАбайнинг 175 йиллигиАбай ҚўнонбоевАбайнинг Қора сўзлариҚўнонбой ЎскенбойАбай куни


Шимолий Кореея иккита номаълум ракета учирди (Видео) - Darakchi\nДУНЁ 17.08.2019, 20:56\nРасмий Пхенян Сеул билан Корея ярим оролини тинчлик йўли билан бирлаштириш масаласида бошқа музокаралар ўтказмаслигини билдирди. Бу ҳақда Еuronews.com нашри хабар берди.\nЖанубий Кореянинг АҚШ билан ҳамкорликда ўтказган ҳарбий ўқув машғулотлари сабаб ана шундай қарорга келинган. Шимолий Корея ҳукуматининг баёнотида айтилишича, икки давлатнинг ҳарбий ўқув машғулотлари урушга тайёргарлик кўришни машқ қилишмоқда. Айнан шу сабаб расмий Пхенян музокаралар столига бошқа қайтиб ўтирмаслигини маълум қилди. Бундан аввал эса Жанубий Корея президенти Мун Чже Ин 2045 йилга қадар икки Кореяни бирлаштиришга ваъда берган эди.\nУшбу воқеалар жараёнида Шимолий Корея томони Япон денгизи томон иккита номаълум ракета учирди. Бу сўнгги уч ҳафта давомидаги олтинчи ана шундай ҳолатдир. Жанубий Корея ва АҚШ ҳарбийларининг фикрича, бу яқин масофага учувчи баллистик ракеталар бўлган. Хабарларга кўра, снарядлар 30 км баландликка қадар кўтарилиб, 230 км масофани босиб ўтган. Расмий Токио маълумотларига кўра, номаълум ракеталар Японияга тегишли эркин иқтисодий зона ҳудудига қадар етиб келмаган.


Ишга қабул қилиш вақтида талаб қилинадиган ҳужжатлар | BUXGALTER.UZ\nИшга қабул қилиш вақтида ишга кираётган шахсдан қуйидаги ҳужжатларни талаб қилинг:\n● паспорт ёки унинг ўрнини босадиган бошқа ҳужжатни, 16 ёшгача бўлган шахслардан эса – туғилганлик тўғрисидаги гувоҳнома ва турар жойидан маълумотномани;\n● меҳнат дафтарчасини (биринчи маротаба ишга кираётган шахслар бундан мустасно). Ўриндошлик асосида ишга кираётган шахслардан меҳнат дафтарчаси ўрнига асосий иш жойидан олган маълумотномани;\n●ҳарбий хизматга мажбурлардан – ҳарбий билетни, чақирилувчилардан – ҳарбий ҳисобда турганлик ҳақидаги гувоҳномани;\n● олий ёки ўрта махсус, касб-ҳунар ўқув юртини тамомлаганлиги тўғрисидаги дипломни, мазкур ишни бажариш ҳуқуқини берадиган гувоҳномани ёки бошқа тегишли ҳужжатни (махсус маълумотга ёки махсус тайёргарликка эга шахсларгина бажариши мумкин бўлган ишларга кираётганда);\n● жисмоний шахснинг СТИРини олиш учун – солиқ тўловчининг идентификация рақами берилганлиги тўғрисидаги гувоҳномани;\n● шахсий жамғариб бориладиган пенсия ҳисобварағи (ШЖБПҲ) рақамини олиш учун –жамғариб бориладиган пенсия дафтарчасини.\nЗарурат туғилганда юқорида кўрсатилганларга қўшимча равишда қуйидагилар тақдим этилади:\nтиббий кўрик натижалари тўғрисида ҳужжат (маълумотнома, хулоса) – МКнинг 214-моддасида кўрсатилган шахслар томонидан;\nота-онасидан бирининг ёки уларнинг ўрнини босувчи шахслардан бирининг ёзма розилиги – 16 ёшга тўлмаган шахслар томонидан;\nилмий даражалар ва илмий унвонлар ҳақидаги дипломларнинг нусхалари – илмий, илмий-педагогик, ижодий ходимлар томонидан;\nяшаш гувоҳномаси – хорижий фуқаролар ва фуқаролиги бўлмаган шахслар томонидан .\nТақдим этилган ҳужжатлардан нусха олинг (меҳнат дафтарчасининг асл нусхасини қолдиринг) ва уларни ходимнинг шахсий йиғмажилдида сақланг. Меҳнат шартномаси, ишга қабул қилиш тўғрисида буйруқ ва ходимга тааллуқли барча келгуси фармойишларни ҳам унда сақлашингиз мумкин.\nАгар шахс асосий иш жойига қабул қилинаётганда меҳнат дафтарчасини ёки ўриндошлик асосида ишга қабул қилинаётганда асосий иш жойидан маълумотномани тақдим этишдан бош тортса – мазкур талабни бажармагунча унинг ишга қабул қилинишини расмийлаштирманг .\nҲужжатларда иш вақти ҳисобини юритиш


Шукур Холмирзаев. Олма емадим (ҳикоя) | www.ziyouz.uz\nБош саҳифа Ўзбек насри онлайн антологиясиШукур Холмирзаев (1940-2005)Шукур Холмирзаев. Олма емадим (ҳикоя)\nТоғдан қайтиб келаётган эдик. Мен, яна учта ошнам. Ҳаммамиз эшакдамиз. Ола Чопон қишлоғига кирдик. Одамлари янги ерларга кўчиб кетиб, уйлари ҳувиллаб қолган. Томлари бузилиб, ёғочлари ҳам ташиб кетилган. Мол ўтмайдиган баландликдаги деворлари ҳам нураган, боғ ичидаги олма ва тоғолчалар эса пишиб ётибди.\nСой ёқалаб, деворларнинг ёнидан бораётган эдик. Ошналаримнинг бири — шўх, шум, тиқмачоқдай Ҳабибулла:\n— Пича олма олмаймизми? — деб қолди. Таклиф бошқаларга ҳам маъқул бўлди. Эшаклардан тушдик.\n— Хуржунларни олинглар. Уйга ҳам элтамиз. — Бу таклиф ҳам бошқаларга маъқул бўлди. Хуржунларни олиб, бири елкасига ташлади, бири билагига осди. Мен эсам, эшагимнинг калта ёлидан ушлаб, уёқ-буёққа қараб туравердим. Нима бўлса ҳам, бу иш — ўғирлик-да…\n— Ҳа? — деди Ҳабибулла.\n— Мен эшакларга қараб тураман, — дедим.\n— Эшакларни бўри ейдими, юравер.\n— Боргим келмаяпти…\n— Эриняпсанми? — деди Мўмин.\n— Бировнинг нарсасига тегишни ёмон кўради бу киши, — деди кесатиб Ҳабибулла, сўнг бир шумликни ўйладими, тиржайди: — Кўрамиз ҳали, кўрамиз…\n— Ҳа, ёмон кўраман, — дедим мен. — Бормайман.\nҲабибулла бошлиқ болалар тош девордан ошиб, қовжираб ётган ўт-ўлан ичига тушишди. Кейин сакраб-сакраб олмазорга кириб кетишди. Мен, ўтлар ичида илон-пилон йўқмикин, деб уларнинг ортидан қараб турдим. Кейин эшагимнинг нўхтасига боғланган қилчилвирни оёғим остига босиб, тошга ўтирдим. Сой ўртасидаги сувдан холи ерда ўсиб, харсанглар устига ёйилиб ётган ёввойи узумни, қишлоқ уйларини томоша қилдим.\nДевор ортида ўт шитирлади. Ўрнимдан турдим. Ошналарим хуржунларининг кўзини тўлдириб, биттадан олмани тишлаб илжайиб келишарди. Бирин-кетин менга кўз қири билан қараб, девордан ўтишди.\nҲабибуллага қараганда Мўмин менга яқинроқ. Қўшни бўлмасак ҳам, бирга юрамиз. Мактабда пряник олсак, бўлиб еймиз. У хуржунини эшагига ортаркан, бир палласини очди.\n— Ол, пахтасеб.\n— Емайман, бу ўғирлик, — дедим.\nПахтасеб — олманинг бир тури. Кичкина, сарғиш бўлади. Лекин, жуда мазали, серсув.\nЙўл тор: бир томон девор, бир томон сой. Тизилишиб кетяпмиз. Орқада мен. Олдинда Ҳабибулла. Шартлашиб олишганми, бараварига олма тишлашади. Пўчоғини бўлса, олдинга чўзилиб, эшакларининг оғзига солишади…\nСой биздан узоқлашиши билан, эшагимни ниқтадим. Олдинга ўтдим. Қаршимизда Жирғоти деган довон бор. Баланддиги уч километрча келади. Эшакнинг елкасини халачўпнинг учи билан қитиқлаб, ҳайдайвердим. Кун қизиб келаётганди. Майли, бир оз юрай, кейин эшакдан тушаман. Арчазор бошланади. Соясидан кетавераман.\nБир пайт орқадан Ҳабибулла:\n— Буёқдан борамиз, — деди.\nҚарасам, эшагини довоннинг битта ҳам тиккайган дарахти йўқ яланг томонига буряпти.\n— Нима қиламиз буёқдан юриб?\n— Овул бор, қатиқ ичамиз.\nҚатиқ… Қатикдан ким юз ўгиради? Ҳадемай кун қизиб кетади.\nИндамай, эшакни изига қайтардим. Улар яна олдинда, мен орқада. Яна улар олма еб, пўчоғини эшакларининг оғзига тиқиб боришяпти.\nДовоннинг ярмигача бордик. Лекин, овулдан дарак бўлмади. Чанқай бошладим… Кун қизиб кетди. Теваракда сув деган нарса йўқ…\n— Овул қани? — дедим Ҳабибуллага хўмрайиб қараб.\n— Йўқ, кўчиб кетишибди, — деди у бепарво ва қарсиллатиб яна битта пахтасеб олмани тишлади. Рости, оғзимнинг суви келди.\nДовоннинг тепасига етишимизга беш юз қадамча қолганда ҳолдан тойдим… танглай ўлгур қуриб, тилим оғзимда айланмай қолди. Улар бўлса, ҳамон пишиллаб, олма ейишади.\nЭшакка ўрнашиб ўтирган киши бўлиб, Мўминга қарагандим, унинг юзидан менга ачинганини пайқаб қолдим. Дарҳол кўзимни қисдим. Бир майизни икки бўлиб ейдиган Мўмин дўстим фикримни пайқади. Аста-секин эшаги менга яқинлашиб келди.\nМўмин биқинимга туртди. Унга қарамай, орқа чўнтагимни ковлаётган кишидай, қўлимни секин узатдим. Муздаккина, силлиққина олма қўлимга тегди. Шартта чангаллаб олдим-да, ҳеч нарса бўлмагандай, эшакни ҳайдайвердим. Аъзойи баданим билан Ҳабибулланинг кулгисини, таънасини кутдим. Гапларига қулоқ солдим. Йўқ… Бошқа мавзуда… Сезмабди… Иягимни қашимоқчидай бўлиб, олмани секин оғзимга элтдим… Карс… Шум бола кузатиб келаётган экан:\n— А-ҳа! — деб юборса бўладими.\nБолалар кулиб юборишди. Туф, деб ташладим оғзимдагини. Қўлимда қолган қисмини ҳам ерга урдим. Титилиб кетди. Эшагим тумшуғини чўзган эди, унинг ҳам бўйнига халачўп билан туширдим.\n— Қандай бўларкан? — деди Ҳабибулла.\n— Емайман, емайман! — дедим.\n— Кўрдик емаганингизни.\n— Ҳа-ҳа… Ўғриликни единг-ку?\nАнча жанжал бўлди. Кейин болалар иккаламизни яраштиришга тушиб кетишди: «Ҳазил», «келишган эдик», дейишди. Охири Ҳабибнинг ҳам аччиғи чиқиб кетди: «Нима, беш-ўн кило олма билан ҳукуматнинг давлати камайиб қолдими? Шу олма билан биз ўғри бўлиб қолдикми? Одамлар есин деб экишган-да! Қоровули бўлсаки… Аҳ!»\nМен қулоқ солмадим. Пиёда юриб, эшагимни ҳайдаб кетдим. Довонга чиқиб олдим. Ўзимга энди жуда алам қилди: «Чиқиб олдим-ку? Ўлмадим-ку? — деб ўйладим. — Нега чидамадим? Нега ҳеч кимдан сўрамасдан олинган олмани оғзимга солдим. Чидаш мумкин экан-ку? Демак, киши тўғри яшай олади…»\n← Аввалги Аввалги Шукур Холмирзаев. Нимадир йўқ бўлди (ҳикоя)\nКейинги → Кейинги: Шукур Холмирзаев. Олис юлдузлар остида (ҳикоя)


ЖАРда руҳоний кишиларни мотор мойи ичишга мажбурлади\nЖанубий Африкада руҳоний махсус маросимда ўз издошларини мотор мойи ичишга мажбурлагани тасвирланган фотосуратлар катта жанжални келтириб чиқарди. Бу ҳақда The Star нашри хабар бермоқда.\nҲодиса ЖАР шимоли-шарқидаги Дейвитон қишлоғида рўй берган. Facebook’даги насроний ташкилотлардан бирининг саҳифасида тақдим этилган суратларда руҳоний Тео Бонгани Масеко диний маросимга келган кишиларга Chevron мотор мойини ичираётганини кўриш мумкин.\nУнинг The Star журналистига маълум қилишича, шу тариқа Парвардигор кучини кўрсатмоқчи бўлан. «Биз дуо қилганимизда, заҳар ўлади ҳамда кишиларга зарар етказа олмайди, — тушунтирди Масеко. — Ҳеч нима бўлгани йўқ, ҳеч ким касалхонага ётқизилмади».\nДиний, маданий ва тилшунослик жамиятлари ҳуқуқини ҳимоя қилиш ва илгари суриш бўйича комиссия раиси Токо Мхванази-Залува эса «қачондир бундай кишилар ҳалок бўлади. Биз бу рўй бермаганидан хурсанд бўлишимиз керак», - дея маълум қилди.\nChevron’нинг ЖАРдаги ваколатхонаси ҳам мотор мойини ичиш мумкин эмаслигини эслатиб ўтди. «Бундай маҳсулотлар осонлик ёнади ва истеъмол қилинганда катта хавф келтириб чиқаради», - дейилган компания баёнотида.\nЖАР руҳоний мотор мойи


YouTube бир қатор фойдали функциялар билан янгиланди (+видео) - Terabayt.Uz\nДастурчилар YouTube интерфейсидаги роликлар белгиларини катталаштириб, тавсифларини ҳам кенгайтиришган. Натижада, унда қизиқарли контентни излаш янада осонлашган. Бундан ташқари, севимли муаллифларнинг контенти сезиларли бўлиб кўриниб туриши учун, бош саҳифага каналларнинг логотипларини қўшишган.\nКомпьютерлар учун томоша қилишнинг қулай навбати пайдо бўлган, унда энди ижро этилаётган роликни тўхтатиб қўймасдан туриб видео қўшса бўлади.\nБраузерда бу саҳифани ёпганингизда навбат ҳам бекор қилинади, лекин видеони «Смотреть позже» плейлистига қўшиб қўйиш мумкин.\nВидеолар ва каналлар тавсия этишни бошқариш функцияси энди нафақат мобил қурилмаларда, балки компьютерларда ҳам пайдо бўлди. Яна яқин орада веб-версияда бош саҳифани созлаш имкони ҳам тақдим этилиши кутилаётир. Унда видеолар фақат фойдаланувчининг ўзи танлаган мавзулар акс этади.\nЯнгиланган интерфейс босқичма-босқич янгиланмоқда ва яқин орада тўлақонли веб-версияга ҳамда Android ва iOS тизимли планшетларнинг фойдаланувчиларига етиб келади.\n#YouTube #ижтимоий тармоқлар #веб-сервислар


Мексикада метро ҳалокати қурбонлари хотирасига уч кунлик мотам эълон қилинди - Daryo\n12:22, 05.05.2021 10495\nМексикада метро ҳалокати қурбонлари хотирасига уч кунлик мотам эълон қилинди\nМексиканинг Мехико шаҳридаги метро ҳалокати қурбонлари хотирасига уч кунлик мотам эълон қилинди. Президент Андрес Мануэль тегишли фармонни имзолади, деб ёзади «Коммерсантъ».\n«Мехико метроси жамоавий транспорт тизимининг 12-линиясида 2021 йил 3 майда содир бўлган фожиа муносабати билан уч кунлик миллий мотам эълон қилинди», — дейилади ҳужжатда. Фармон 7 май кунигача амал қилади. Ушбу муддатда давлат байроқлари ярим тушурилган ҳолда бўлади.\nЭслатиб ўтамиз, маҳаллий вақт билан 3 май куни 22:30 да (Тошкент вақти билан 4 май 08:30) Мексика пойтахтида 12-метро линияси кўприги поезд ўтиб кетаётган пайтда қулаб тушган. Ҳодисага метро кўприги устунларидан бирига автомобиль келиб урилиши сабаб бўлган.\nШаҳар мери Клаудия Шейнбаумнинг баёнотига асосланиб, El Universal нашри ҳодисада ҳалок бўлганлар сони 27 кишига етгани ҳақида хабар берди. Ундан аввал шаҳар мери қурбонлар сони 23 кишига етгани, улар орасида вояга етмаганлар ҳам борлиги тоғрисида баёнот берган эди.\n«Ҳодиса айбдорлари ҳақида гапиришга ҳали эрта ... Тергов натижалари аниқ бўлмагунча, биз маълумотларга таяниб, тахмин қила олмаймиз», — деди шаҳар ҳокими. Шейнбаумнинг сўзларига кўра, айни пайтда метрополитен йўловчилари учун муқобил ҳаракат транспорти ташкил қилинган. El Universal нашрининг хабар беришича, Фавқулодда вазиятлар вазирлигининг сўнгги маълумотларига кўра, ЙТҲда 80 киши жароҳат олган.\nҚайд этилишича, 2017 йилги зилзиладан кейин айни пайтда қулаб тушган эстакаданинг устунларида ёриқлар пайдо бўлган, маҳаллий аҳоли ўша вақтдаёқ унинг қулаб тушишидан хавфсираган эди.\nМехикода метро кўприги поезд билан бирга қулаб тушди, 13 киши ҳалок бўлиб, 70 киши жабрланди (видео)\nМехикода метро кўприги қулаши оқибатида ҳалок бўлганлар сони 23 кишига етди (фото)\n08:09, 18.10.2021 92988\n21:00, 07.10.2021 53800\n12:39, 28.09.2021 43748\n00:31, 26.10.2021 1385\n23:54 Бугун 3709\n23:45 Бугун 2404\n23:29 Бугун 2427\n10:17, 24.10.2021 75647\n10:11, 24.10.2021 63702\n10:31, 24.10.2021 57273\n16:16 Бугун 52578


13:47 31.01.2019 Ҳавола олиш\nАйова штати ҳукумати маҳаллий аҳолига имкони борича чуқур нафас олмаслик ва кўчада гаплашмасликни тавсия қилишди.\nТОШКЕНТ, 31 янв — Sputnik. АҚШда метеорологлар фуқароларни аномал совуқ кунлар бошланиши ҳақида огоҳлантирди, деб хабар қилмоқда BBC.\nАйрим жойларда ҳаво ҳарорати - 53 даражагача пастлаши мумкин. Метеорологлар ушбу ноодатий ҳолатни қутбдаги бўронлар таъсири деб тушунтиришмоқда.\nАйова штати ҳукумати маҳаллий аҳолига имкони борича чуқур нафас олмаслик ва кўчада гаплашмасликни тавсия қилишди. Висконсин, Мичиган ва Иллинойс штатларида фавқулодда ҳолат эълон қилинган. Шунингдек, жанубий штатларда - Алабама ва Миссисипида ҳам фавқулодда ҳолат эълон қилинган.\nМутахассислар сўзларига кўра, кўчада 10 дақиқа туришнинг ўзи совуқ олдириш хавфини келтириб чиқаради.\nСешанбадан пайшанбагача энг совуқ ҳаво ҳарорати кутилмоқда. Чикаго шаҳридан Антрактидадан ҳам совуқроқ об-ҳаво ҳарорати кузатилади. Ҳаво ҳарорати – 33 даражагача пастлайди, бироқ кучли шамол сабабли ҳаво ҳарорати – 46 даража бўлиб туюлади.\nСўнгги маълумотларга қараганда, совуқдан ҳалок бўлган сони 5 кишига етган. АҚШда 1100 дан ортиқ ички авиарейслар бекор қилинган. АҚШ шимолидаги кўплаб шаҳарларда совуқ туфайли мактаблар, турли муассасалар, музейлар ёпилмоқда. Жамоат транспорти қийинчилик билан ишламоқда. Баъзи шаҳарларда уйи йўқлар учун иситиш марказлари ташкил этилган.


“Ўзбекенгилсаноат” давлат-акциядорлик компанияси, “Ўзбекистон — Швейцария” дўстлик жамияти ва “Rieter Uzbekistan” масъулияти чекланган жамияти хорижий корхонаси ҳамкорлигида ташкил этилган ушбу тадбирда тегишли вазирлик ва идоралар, олий ўқув юртлари, тижорат банклари вакиллари, шунингдек, соҳанинг 120 дан ортиқ корхоналари мутахассислари қатнашди.\nМаълумки, тўқимачилик ва енгил саноат мамлакатимиз иқтисодиётининг, таъбир жоиз бўлса, локомотивларидан бири ҳисобланади. Негаки, аҳоли бандлигини таъминлаш, ички бозорни сифатли маҳсулотлар билан тўлдириш, экспорт ҳажмини оширишда бу соҳанинг улуши ғоятда катта. Шу боис истиқлол йилларида уни ривожлантиришга алоҳида эътибор қаратилмоқда.\nМутахассисларнинг эътироф этишича, тизимдаги юксалиш суръатларини икки жиҳат, яъни ишлаб чиқаришни техник ва технологик жиҳатдан модернизация қилиш эвазига юқори сифатли маҳсулотлар тайёрланаётгани, экспортда қўшимча қийматга эга товарлар улуши тобора ошиб бораётгани мисолида яққол кўриш мумкин. Энг қувонарлиси, модернизациялаш лойиҳаларида нафақат хориж технологиялари, балки юртимизда ишлаб чиқарилган замонавий тўқимачилик машиналаридан ҳам кенг фойдаланилаяпти. Зеро, Президентимизнинг 2011 йил 21 февралдаги замонавий тўқимачилик асбоб-ускуналари ишлаб чиқаришни ташкиллаштириш бўйича чора-тадбирларга доир қарори тўқимачилик машинасозлигини бугунги замон талаблари асосида қайта йўлга қўйиш имконини берди.\nДарҳақиқат, мазкур ҳужжатга мувофиқ, “Ўзбекенгилсаноат” давлат-акциядорлик компанияси ҳамда Швейцариянинг “Rieter AG” компанияси ҳамкорлигида “Rieter Uzbekistan” корхонаси ташкил этилди. Бу ерда тараш, пилталаш, ҳалқали ип йигириш машинасини ишлаб чиқариш ўзлаштирилган бўлиб, биргина 2014 йилда жами 150 га яқин ана шундай машиналар юртимиз корхоналарига етказиб берилди.\n— Ўзбекистонни саноат салоҳияти юксак давлат сифатида яхши биламиз, — дейди “Rieter” компаниясининг Марказий ва Шарқий Европа бўйича савдо бўлими раҳбари Арне Тилеманн. — Айниқса, тўқимачилик саноатида барқарор ўсиш суръатлари кузатилаяпти. Бу юртингизда мавжуд қувватлар замонавий технологиялар билан қайта жиҳозланаётгани, ишлаб чиқаришга инновацион технологиялар изчил татбиқ қилинаётгани самарасидир. Бизнинг компаниямиз ана шу жараёнда фаол иштирок этиб, ўтган 22 йил ичида 180 та тўқимачилик фабрикасини толани чуқур қайта ишлаш линиялари, улар учун эҳтиёт қисмлар билан таъминлашга ҳисса қўшганидан хурсандмиз.\nТадбир давомида, шунингдек, тўқимачилик машиналари ишлаб чиқаришга ихтисослаштирилган маҳаллий ва хорижий компанияларнинг тақдимотлари бўлиб ўтди. Унда иштирокчиларни қизиқтирган саволларга атрофлича жавоб қайтарилиб, технологияларни самарали бошқариш бўйича тавсиялар берилди.\nМазкур рукндаги бошқа мақолалар: « Саҳро бағридаги хазина\t«Жиззах» МИЗ: Бир йўла уч корхона иш бошлади »


27 ноябр 2020, Тошкент вақти: 07:08\nБухоро вилоятининг Ғиждувон туманидан боғланган бир неча тадбиркор кундалик савдодан келадиган нақд пулдан 5 миллион сўмини банкка топиширишга мажбурланаётганидан арз қилди.\nТадбиркорларнинг даъвосича, туман ҳокимлиги ва солиқ инспекцияси ходимларидан иборат комиссия бозор ва дўконларни бирма-бир айланиб, тадбиркорларнинг нақд кўринишдаги тушумларини назорат қилмоқда.\n- Аввалига 3 миллион, деди. Кейин 4 миллион, мана энди ойига 5 миллион сўмдан банкка нақд пул туширасизлар, деб талаб қилишаяпти. Қўшни туманлардаги пенсионерларга пенсияга пул етмаётган эмиш, - деди тумандаги бозорлардан бирида савдо қиладиган Ғофур исмли якка тартибдаги хусусий тадбиркор.\nУнинг айтишича, тадбиркорлар нақд пулда бўлаётган кундалик даромадини банкка топиширишни истамаётирлар:\n- Чунки, банкка нақд берилган пул бизга нақд қайтарилмайди, счётимизга перечисление қилинади. Перечислениега савдо қилсак, 15 фоиз пулимизга куямиз. Бу ойига 750 минг сўм бўлади, ахир! Агар шу зараримизни ҳам қоплаб берса, майли пенсионерларга ҳам ёрдамимиз тегса, розимиз, - дейди Ғофуржон.\nИсми сир қолиши шарти билан Озодликка сўзлаган яна бир ғиждувонлик тадбиркорнинг айтишича, норози тадбиркорларга товарини мусодара қилиш билан таҳдид қилишмоқда.\n- Норозиларнинг молини олиб кетишди. Бечоралар яна устига пул тўлаб қайтариб олишди. Энди давлат пенсия пулини етказиб бера олмаса, бизнинг топганимизни қўлимиздан олишлари керакми?! - дейди ғиждувонлик тадбиркор.\nМаълум бўлишича, тадибиркорларнинг ҳисоб рақамлари республика "Агробанк"ининг Ғиждувон туман бўлимида очилган ва улардан нақд пулдаги тушумларини кундалик равишда топшириш талаб қилинмоқда.\nҒиждувон туман ҳокимлигидан олинган маълумотга кўра, ҳозир ҳокимлик ва солиқ инспекцияси қошида тузилган комиссияга нақд пул тушумини ошириш талаби юкланган.\n"Ҳозир махсус коммисия борку! Республика бўйича нақд пул тушумини оширишга топшириқ бор. Йил охирига келиб, нақд пул етишмовчилиги бўлиши табиий ҳол. Шунинг учун комиссия аъзолари ҳозир ҳар куни тадбиркорлар билан ишлаяпти", деди банк ходими.\nҲокимликнинг ўзини таништирмаган мулозими буни тадбиркорлик субъектларининг фаолиятини тўғри ташкил қилиш ва ноқонуний фаолият олдини олиш мақсади билан изоҳлашга уринди:\n"У бошқа туманларга пенсияга пул етишмаяпти, деган гаплар бекор гап. Ҳамма туманларда ўзига-ўзига пул етказиб беришга қурби етади. Пенсионерларнинг пенсияси вақтида тўланаяпти", деди мулозим.\nҲокимлик ва солиқ инспекцияси ходимларидан иборат комиссия раҳбари, деб тақдим қилинган туман ҳокимининг иқтисодий масалалар бўйича муовини Абдулла Йўлдошев эса Озодликнинг бу борадаги саволларини жавобсиз қолдирди.\nҒиждувонлик Ғофуржонинг айтишича, тадбиркорларни бездираётган жиҳат нафақат ҳисобига ётқизилган пулдан 15 фоизини йўқотиши, балки банк орқали пул ўтказиш йўли билан савдо қилиш имконининг ўта чекланганидир.\n- Масалан, Хитойдан келадиган пайпоққа банкдан перечисление қилиб, пул тўлайман, десангиз рози бўлмайди. Унга долларда пул тўлаш керак. Ўзбекистондан чиқадиган пайпоқни сотувчисига пул ўтказаман, десангиз, 15 фоизини олиб қоламан, дейди. Банк бир томондан савдони ўлдираяпти, бир томондан нақд пул тушумини ошир, деб мажбурлаяпти, - дея норози бўлмоқда Ғофуржон.\nЯкка тартибдаги тадбиркорларнинг нақд пул тушумлари мажбуран банкка топширтирилаётганига оид шикоятлар Ўзбекистоннинг турли вилоятларидан келмоқда. Бироз муқаддам тадбиркорлар ойига 3 миллион сўм миқдорида банкка нақд пул топширишга мажбурланаётганидан шикоят бўлган эди.\nФарғона вилоятида эса нақд пулини банкка бермаган тадбиркорларга ҳокимлик фаолиятини тўхтатиш билан таҳдид қилгани Озодликка маълум.\nЎзбекистонда йил охирига келиб нақд пул тақчиллигининг кучайиши сўнгги йилларда мунтазам кузатилмоқда. Аксар вилоятларда йил охирига келиб, пенсиялари нақд ҳолда берилмай, пластик картага ўтказилишидан Озодликка шикоятлар келади.\nБанклар ва банкоматларда нақд пул етишмасли ги боис, фуқаролар пластик картага ўтказилган ойлик ва пенсияларини ўртакаш корчалонларга 10 фоиздан 20 фоизгача ҳақ бериб, нақд пулга айлантирмоқда.


ЎзА - Фуқаролар билан очиқ мулоқот\n02.02.2017 17:22 Чоп этиш версияси\nТошкент шаҳар Ички ишлар бош бошқармаси бошлиғи ўринбосари Д.Тошхўжаев ва бошқалар мамлакатимизда халқимиз тинчлиги ва осойишталигини таъминлашга қаратилган изчил ислоҳотлар жараёнида қонунчилик ва ҳуқуқ-тартиботни мустаҳкамлашга алоҳида эътибор қаратилаётганини таъкидлади.\nПрезидентимиз Шавкат Мирзиёев томонидан 2016 йил 16 сентябрда имзоланган Ўзбекистон Республикасининг “Ички ишлар органлари тўғрисида”ги қонуни бу борада муҳим дастуриламал бўлаётир.\nУчрашувда Халқ билан мулоқот ва инсон манфаатлари йилидаги асосий вазифалар, жамиятда қонун устуворлигини таъминлаш борасида қилинаётган ишлар хусусида маълумот берилди. Очиқ мулоқот жараёнида юздан ортиқ ариза ва мурожаат кўриб чиқилди. Аксарият аризачиларнинг талаблари шу жойнинг ўзида қаноатлантирилди. Тергов ходимлари томонидан йўл қўйилган камчиликлар бош бошқарма раҳбарияти томонидан назоратга олиниб, фуқароларга ҳуқуқий маслаҳатлар берилди.\n– Фуқароларнинг жиноят ишлари бўйича саволларига ушбу ишни кўриб чиқаётган терговчилар томонидан шу ернинг ўзида жавоб берилди,– дейди шаҳар ИИББ инсон ҳуқуқларини ҳимоя қилиш ва юридик таъминлаш бўлими бошлиғи ўринбосари Тўлаган Абдуллаев. – Муаммолар бундай очиқ ҳал этилишининг иккита фойдали томони бор. Биринчидан, йўл қўйилган камчиликларни тузатиш, иккинчидан, келгусида бундай камчиликларга йўл қўймаслик. Албатта, очиқ, ошкора тарзда ўтказилган бундай учрашувлар аҳолининг давлат органларига бўлган ишончини янада мустаҳкамлашга хизмат қилади.\nТошкент шаҳар Ички ишлар бош бошқармаси бошлиғининг guvd.uz виртуал қабулхонаси ишга туширилди. Натижада фуқаролар ички ишлар органлари фаолиятига оид масалалар, муаммолар, ариза, шикоят ёки таклифлари билан бош бошқарма раҳбарига тўғридан-тўғри мурожаат қилиш имкониятига эга бўлди.\nТадбир сўнггида иштирокчиларни қизиқтирган саволларга мутахассислар жавоб қайтарди, зарур ҳуқуқий маслаҳатлар берилди.


Ўзбек суперқаҳрамони - Тарвузмен - BBC O'zbek\nЎзбек суперқаҳрамони - Тарвузмен\nImage caption Тарвузмен томошанинг асосий қаҳрамони бўлиб, у қувноқ, жасур ва кучлидир\nСпайдермен, Супермен, Бэтменлар бир четга туришсин - Ўзбекистон ўзининг қаҳрамони "Тарвузменни" тақдим этади.\nДаракчи сайтининг ёзишича, Тошкентдаги Алишер Навоий номидаги Давлат академик катта театри жамоаси Янги йил арафасида болаларга Тарвузменни тантанали таништирмоқда.\nТарвузмен "Катта театрда суперқаҳрамонлар" номли мусиқий эртакнинг бош қаҳрамонидир.\nБолалар катта арча остида жойлашган ва мева, сабзавотларнинг баҳайбат тасвири акс этган ноодатий декорация билан безатилган "Арча-сити"нинг сеҳрли атмосферасига ғарқ бўлишади, дейилади хабарда.\nСайт ёзишича, Тарвузмен томошанинг асосий қаҳрамони бўлиб, у қувноқ, жасур ва кучли.\n"Tарвузмен катта арча остидаги шаҳарни ёвуз қаҳрамонлар Бақлажон ва Робот ўтинчилардан ҳимоя қилади. Шунингдек, болажонлар Тандир-ботир ва албатта Қорбобони ҳам кўришади," - дейилади хабарда.\nТомошани режиссёр Руслан Шерезданов саҳналаштирган.\n"Мусиқий эртакни саҳналаштиришдан мақсад дўстларсиз муаммоларни ҳал қилиб бўлмаслиги ва ҳатто махсус костюмлар киймасдан ҳам қаҳрамон бўлиш мумкин, деган ғояни илгари суриш эди. Менинг эртагим болаларга шуни ўргатади. Спетаклда роль ижро этган ҳар бир актёр ўз вазифасини аъло даражада уддалади", - деди спектакл муаллифи Шерезданов.\n"Мамлакатимизда комикслар мавзуси унчалик оммабоп эмас, бироқ Бэтмен, Супермен, Ўргимчак-одам, Халк каби суперқаҳрамонлар ҳақида ҳамма билади. Мен ҳам бошқаларга ўхшамайдиган, ўзимизнинг суперқаҳрамонимизни яратишга қарор қилдим. Тарвузмен ғояси шу тарзда туғилди", - дея қўшимча қилди муаллиф.\nЎзбекистон санъати ва шоу-бизнеси маърифат ва маънавият пешволари бўлмиш давлат идоралари томонидан назорат қилиниб келади.\nМақсад, одатда, ёшларни глобал, хусусан Ғарб урф-одатлари ва рамзларидан йироқлаштириб, миллий анъаналар қолипига солишдир.\nАммо, Тарвузмен дунё таниган суперқаҳрамонларнинг ўрнини қанчалик боса олишини вақт кўрсатади.


Мактабдаги иссиқхона – Сурхон тонги\nБош саҳифа / Жамият / Мактабдаги иссиқхона\nМай 22, 2018\tЖамият Изоҳ қолдириш 1,173 Кўрилди\nИсомиддин Сайфуллаев — ёш мутахассис, Тошкент ахборот технологиялари университетини битирган. Жарқўрғоннинг “Сурхон” СИУ ҳудудида вояга етган.\nАйни пайтда тақдир тақозоси билан Термиз туманининг “Солиобод” маҳалласида оиласи билан яшаб турибди. Исомиддин ёшликдан ишга ўрганган, шунинг учун қора меҳнатдан қочмайди, университетни битирганман, деб осмонга қараб хаёл суриб ётмайди. Озгина вақти бўлса ҳам меҳнат қилай, яратай деб тиришади.\nЎтган йилнинг ноябрь ойлари эди. “Солиобод” қишлоғи марказидаги 6-умумтаълим мактаби ҳудудига ўтди. Меҳнат қилиб ўрганган Исомиддин мактаб атрофидаги ер анча обод қилинганини кўриб хурсанд бўлди. Мевали дарахтлар экилган, гул кўчатлари ўтқазилган, бир парча бўш жойга тол қаламчалари суқиб чиқилган.\nМактаб ҳудудида нотаниш йигитнинг айланиб юрганидан хабар топган директор Умид Холиёров келиб қолди. Танишдилар. Гапдан гап чиқиб Исомиддин директордан қарийб 50 сотихча келадиган мактаб тажриба участкасидан қанча даромад олинаётганини сўраб қолди.\n— Ҳеч қанча даромад йўқ, — деди директор. — Ер бўш турмаслиги ва ободонлаштириш мақсадида ҳар йили ўқувчиларга дарсдан бўш вақтлари ҳамда меҳнат таълими дарсида ағдартирамиз, техник ходимлар ҳам ишлашади. Мактаб атрофи чиройли бўлиб туриши учун ҳар йили гул ўстирамиз. Мевали дарахтлар бор, остини пойбеллаймиз, ҳосилини ғўралигидаёқ болалар териб тугатади — ҳеч қандай фойда йўқ.\n— Эътибор бердим, бир чеккада 1,5 сотих жой бўш турибди, шу ер ихтиёрини менга берсангиз, иссиқхона қурсак, фойдаси ярми менга, ярми мактабга, — дея таклиф қилди Исомиддин Сайфуллаев.\nМактаб директори Умид Холиёровнинг кулгуси келди, лекин сездирмади, нотаниш йигитнинг ташаббусини бўғгиси келмади.\n— Хўш, биздан нима ёрдам керак?\n— Ер мактабники, — деди Исомиддин. — Шу жойда қуриладиган иссиқхонага кўчатни мен топаман, ўзим экиб, ўзим парваришлайман. Фақат иссиқхона барпо этиш учун зарур арматура, сим, цемент, плёнка учун маблағни мактаб жамоаси топса бас. Мен нари борса бу жойда уч-тўрт ой ишлаб, сизларга эртачи экин етиштириш ва бир парча ердан ҳам мўмай даромад топиш қандай бўлишини кўрсатаман. Иссиқхона қурсак, анча вақтгача мактабга даромад келтириб туради.\nШу таклифдан кейин мактаб директори билан Исомиддин Сайфуллаев ўртасида шартнома тузилди.\nИлм даргоҳи раҳбари Умид Холиёров мактабнинг, жамоанинг жонкуяри экан. Педагоглар билан фикрлашиб, икки кун орасида 2 сотих майдонда иссиқхона барпо этиш учун нимаики талаб қилинса, ҳаммасини муҳайё қилди. Арматура, плёнка, сим, цемент, қум тайёр бўлгач, Исомиддинни чақириб келишди. Шу тарзда ўтган йилнинг декабрь ойида мактаб ҳовлисида ихчамгина иссиқхона бунёд этилди. Кўчат топиш, экиш ва парваришлашни Исомиддиннинг ўзи уддалади. Иссиқхонада болгар қалампири ўстирдилар. Исомиддин бўш вақти бўлдими, мактабга ўтади, иссиқхонани шамоллатиб, кўчатларнинг остини юмшатади, ўғитлайди, суғоради.\nУмид Холиёров ҳам пухта экан. Қоровулга ва меҳнат таълими ўқитувчиларига тайинлаб қўйибди — Исомиддин иссиқхона эшигини очиши билан бир неча болани олиб келишади. Болалар ҳам ўрганди, ҳам Исомиддинга кўмаклашишди.\nБугун мактаб ҳовлисидаги иссиқхонада парваришланган 1100 туп булғор қалампири шиғил-шиғил ҳосил туккан. Ҳар уч кунда ҳосил терилиб, бозорда сотилаяпти.\nТадбиркорлар бозорда булғор қалампирининг килоси 15 минг сўм бўлган пайтда сота бошлашганди. Ҳозир ҳам бу маҳсулотнинг бозори чаққон. Табиийки, фойда Исомиддин ва Умид Холиёров ўртасидаги битимга асосан тенг бўлинади.\nГап фойдада ҳам эмас. Исомиддиннинг мактабда қурган иссиқхонаси овозасидан ҳам кўра, ўқувчиларнинг деҳқончилик, айниқса, эртачи маҳсулот етиштириш сирини ўрганганликларининг ўзи катта бойликдир.\nОлдинги Тиббий кўрик\nКейинги Қўшиқларда юрт мадҳи


Ислом Каримов оиласи ҳақида янги маълумотлар эълон қилинди\n12:18 21 Октябр 2020\n17:02 30.12.2017 (Янгиланган 17:07 30.12.2017) Ҳавола олиш\nКаримовлар оиласида барча ўғил фарзандлар олий маълумот олган, улардан уч нафари мактабни олтин медалга битирган, уч нафари фан номзоди бўлган\nТОШКЕНТ, 30 дек – Sputnik. Ислом Каримов фондининг Facebook’даги саҳифасида Ўзбекистон Биринчи Президентининг оиласига дахлдор янги фотосуратни эълон қилинди. Шунингдек, Каримовлар оиласи ҳақида батафсил маълумот берилди.\n“Каримовларнинг ушбу оилавий фотосурати 1928 йилда, яъни Ислом Каримов таваллудидан 10 йил аввал олинган. Суратда у кишининг ота-оналари Абдуғани ота (1894 йилда туғилган) ва Санобар ая (1902 йилда туғилган) ҳамда опа-акалари Меҳринисо (1920 йилда туғилган), Амонулло (1922 йилда туғилган), Ибодулло (1926 йилда туғилган) акс этган”, дейилади суратга изоҳда.\nМаълумот берилишича, оилада саккиз фарзанд ўсиб улғаяди: бир қиз – Меҳринисо ва етти ака-ука: Амонулло, Ибодулло, Арслон, Қуддус, Икром, Ислом, Хуршид.\n“Хизматчи бўлиб ишлаган Абдуғани бобо вазминфеъл, ўзига ҳам, бошқаларга ҳам қаттиққўл, талабчан эдилар. Аввало ўзи қатъий интизом ва тартиб-қоидага риоя этган ота фарзандларидан ҳам шуни талаб қилар эди. Маҳалла-кўйнинг эҳтиромини қозонган эдилар.\nСанобар ая эса уй бекаси эдилар. У киши насл-насабли оилада таваллуд топган бўлиб, падари бузрукворлари мулла-шариф, яъни ўз даврининг мўътабар уламоларидан эди. Билимга чанқоқлик, кучли хотира, зукколик ва сабр-тоқат каби фазилатлар бутун умр Санобар аяга йўлдош бўлди. Мунис онаизор ўз ҳаётини оила ва хонадон саодатига бағишлади”, дейилади берилган маълумотда.\nҚайд этилишича, Каримовлар оиласида барча ўғил фарзандлар олий маълумот олган, улардан уч нафари мактабни олтин медалга битирган, уч нафари фан номзоди бўлган – Ибод Ғаниевич, Қуддус Ғаниевич ва Ислом Абдуғаниевич.\nБу ўша давр учун ҳам, бугунги кун учун ҳам камёб ҳодисадир. Кейинроқ Ислом Каримов академик даражасини олди.\nСобянин Москвада Ислом Каримовга ёдгорлик ўрнатиш ҳақидаги ҳужжатга имзо чекди\nЁзилишича, барча ака-укалар жуда кучли хотирага эга бўлишган. Ака-укалар ўзаро мусобақалар ўтказишар эди, масалан, бирор матн ўқилиб, уни ёддан айтиб бериш борасида беллашилар эди. Кейинроқ ака-укалардан бири олий ўқув юрти ўқитувчиси, бири судья, бошқалари хизматчи, олим ва… Президент бўлди.\nЗиёли бу оилада ўғилларнинг муносиб таълим олишига бирламчи вазифа сифатида эътибор қаратилган эди. Вақтнинг ўзи бу ҳаётий тутум қанчалар тўғри бўлганини кўрсатди.\nЎзбекистоннинг Биринчи Президенти Ислом Каримов 2016 йил 2 сентябрида 79 ёшида инсульт оқибатида вафот этди. Ислом Каримовга атаб Тошкент ва Самарқанд шаҳарларида ёдгорликлар ўрнатилган, Ўзбекистондаги қатор объектлар ва кўчалар унинг номи билан аталади. Москвада хиёбонлардан бири Ислом Каримов номи билан аталади ҳамда шу йилнинг октябрида Москва шаҳри мэри Сергей Собянин Москвада Ўзбекистоннинг Биринчи Президенти Ислом Каримовга атаб ёдгорлик ўрнатиш ҳақидаги ҳужжатга имзо чекди.\nИслом Каримовнинг ҳаёт йўли\nСенат раисига ўринбосар сайланди\nҚорақалпоғистон Республикаси Жўқорғи Кенгеси раиси Мурат Камалов Ўзбекистон Олий Мажлиси Сенати раиси ўринбосари этиб сайланди.\nЎзбек тили доимо мағрур янграсин - Шавкат Мирзиёев\nЎзбеки тили байрами муносабати билан, президент барчага соғлик-омонлик, бахту-саодат ва хонадонларга файзу-барака тилади.\nБорий Алихонов ва Наримон Умаров сенатор этиб тайинланди\nЎзбекистон президенти фармони билан “Адолат” ва Экология партиялари раҳбарлари сенатор этиб тайинланди.\n12:00 Борий Алихонов ва Наримон Умаров сенатор этиб тайинланди\n11:48 Ўзбек тили доимо мағрур янграсин - Шавкат Мирзиёев\n11:41 Супермодель Ким Кардашьян - 40 ёшда\n11:34 Сенат раисига ўринбосар сайланди\n11:15 “Škoda Kodiaq” автомобилининг Ўзбекистондаги нархи маълум бўлди\nСупермодель Ким Кардашьян - 40 ёшда


R S2020-07-01T09:47:49+05:001 Iyul, 2020|Умумий янгиликлар|\n“СИНФ РАҲБАРИНИ ҚОҒОЗБОЗЛИКЛАР ҚИЙНАЯПТИ”\n“Инсон иморатни не-не машаққат ва умидлар билан қуради. Тадбиркор-чи, таваккалнинг этагидан тутиб, борини қурилишга тикади. Шундай заҳматлар энди мевасини бера бошлаганида, ҳокимлик вакили келиб, ҳудудга қизил чизиқ тортилгани ва бузилиши кераклигини айтса-я. Сизу бизга таниш манзара, шундайми?..”\n“Янги Ўзбекистон” газетасида эълон қилинган “Энди бирор ҳудудда “Қизил чизиқ” бор-йўқлиги интернет орқали аниқланади” сарлавҳали материал ана шу жумлалар билан бошланади. Мақола муаллифи — Соҳиба Муллаеванинг таъкидлашича, энди бундай ҳолатга йўл қўйилмайди. Сабаби, жорий йилнинг 1 июнидан бошлаб, Тошкент вилояти ва Тошкент шаҳрида синов тариқасида ишга туширилган “Шаффоф қурилиш” ахборот тизими аҳолига соҳага оид барча маълумотларни тақдим этади. Бу тизимга геопортал ҳам интеграциялаштирилган бўлиб, у орқали тадбиркорлар ва юртимизда иш бошламоқчи бўлган инвесторлар қаерда бино қуриш мумкинлигини билиб олишлари мумкин…\n“Бугун жаҳон сиёсатчилари, олимлар ва умуман, башариятнинг эртанги тақдирига бефарқ бўлмаган ҳар бир инсон томонидан терроризм, диний экстремизм, гиёҳвандлик, геосиёсий тўқнашувлар, экологик муаммолар, моддий ҳамда маънавий инқирозлар қаторида коррупция ҳам энг хатарли воқелик сифатида тилга олинмоқда, — дейилади “Халқ сўзи”газетасида босилган “Жамиятни турли йўллар билан исканжага оладиган даҳшатли иллат” номли мақолада. — Мазкур бало демократия ва қонун устуворлиги асосларига путур етказади. Инсон ҳуқуқларининг бузилишига олиб келади. Ислоҳотларга тўсқинлик қилиб, жамият тараққиётини ортга суради. Оқибатда ҳаёт сифати ёмонлашиб, одамлар хавфсизлигига таҳдид соладиган уюшган жиноятчилик, терроризм ва бошқа ҳодисаларнинг илдиз отиши учун шароит юзага келади…”.\nБалиқ инсон организмини тозаловчи, суяк ва тишларни мустаҳкамловчи шифобахш таом сифатида қадимдан севиб истеъмол қилинади. Айниқса, тез ҳазм бўлиши ва парҳезбоплиги унинг қийматини янада оширади. Балиқ гўшти таркибида жуда кўп витамин ва микроэлементлар сақланиши туфайли биологик қиймати ҳам мол ва қўй гўштидан юқори туради. Балиқ гўштининг 100 граммида инсон саломатлиги учун керак бўладиган бир кунлик — 0,2 миллиграмм йод сақланади. “Правда Востока” газетасида эълон қилинган “Редкие виды рыб должны быть доступны для населения” (“Камёб турдаги балиқлардан аҳоли баҳраманд бўлиши керак”) сарлавҳали материалда ана шу ҳақдаги мулоҳазаларни ўқийсиз.\n“Народное слово” газетаси Латофат Саилханованинг “В работе нельзя ничего упускать” (“Ишда ҳеч нарсани назардан қочириб бўлмайди”) сарлавҳали материали чоп этилган. Унда Олий Мажлис Қонунчилик палатаси Кенгашининг видеоконференция тарзида ташкил этилган йиғилишлари ҳақида батафсил ахборот берилган. Материалда таъкидланишича, яқинда Олий Мажлис Қонунчилик палатаси депутатларидан иборат ишчи гуруҳлари ҳудудларда бўлиб, давлатимиз раҳбарининг мамлакатимизда коронавирус пандемияси даврида аҳолини ижтимоий ҳимоя қилишни кучайтириш, иқтисодиёт тармоқлари фаолияти барқарорлигини таъминлаш борасида қабул қилинган қатор фармон ва қарорларининг жойлардаги ижроси ҳолатини ўрганишди.\nБугун мактабларда синф ўқувчилари ҳақидаги маълумотлар йиғма жилдидан нималар ўрин олган? Синф ўқувчилари ҳақида умумий маълумот, ҳар бир ўқувчининг ижтимоий паспорти, синф фаоллари, ўқувчиларнинг соғлиғи, тўгаракларга жалб этилганлиги, дарслик билан таъминланиши, чораклар давомида ўзлаштириши ҳақидаги маълумотлар, синф мажлиси режаси ва қарорлари, ота-оналар мажлиси режаси ва қарорлари, ўқувчилар билан алоҳида суҳбат дафтари ё ота-оналар билан ўзаро суҳбат дафтари… Зерикиб кетдингиз-а! Бу синф раҳбари ҳужжатларининг бир қисми холос! Халқ таълимида қоғозбозлик қачон тугайди? “Маърифат” газетасида эълон қилинган Ғиждувон туманидаги 27-мактаб ўқитувчиси Нилуфар Орипованинг “Синф раҳбарини қоғозбозликлар қийнаяпти” сарлавҳали мақолада шу ҳақдаги мулоҳазалар ўрин олган.\nШунингдек, Ғофир Ҳамроевнинг “Она тили ва адабиёт қандай ўқитиляпти? Ким ўқитяпти?” номли материалида шундай жумлаларни ўқийсиз?: “Мактабларда она тили ва адабиёт мураккаб бир фанга айланиб қолган. Аслида она тили қадрият, адабиёт эса санъат даражасида ўқитилиши зарур”.\nОлий ўқув юртларига киришда 18 та фандан имтиҳон бўлиши керак! Чортоқ туманидаги 5-ИДУМИ ўқитувчиси Қобилжон Қосимов ўз мақоласида шу ҳақдаги фикр-мулоҳазалари билан ўртоқлашган.\nОвози тожик” газетасида босилган Анвар Муродовнинг чиқишида “Ҳар бир ёшга бир гектар” дастури доирасида Чуст туманида амалга оширилаётган чора-тадбирлар ҳақида хабар берилади. Машҳур боксчи Бобоусмон Ботуровнинг ҳаёти, фаолияти, муваффақиятлари сирлари ҳақида эса Анорбой Назаровнинг мақоласида танишасиз.\nШу кунларда мактаблар битирувчиларига шаҳодатномлар билан бирга, олтин ва кумуш медаллари ҳам топшириляпти. Газета мухбири Г.Кабирова пойтахтимизнинг Шайхонтоҳур туманидаги 11-мактаб мисолида ушбу воқеликлар тафсилотини ёритган.\nЯнги рукн ва шарҳ ҳақидаги фикр, таклиф ва истакларингизни pochta@uza.uz манзилида кутиб қоламиз.


ЙПХ ходими қоидабузарликни видеотасвир орқали исботлаб беришга мажбурми? » "Kattaqo'rgon haqiqati" газетаси\nXarita: Демонстрационный сайт » Долзарб мавзу » ЙПХ ходими қоидабузарликни видеотасвир орқали исботлаб беришга мажбурми?\n04 декабрь, 2019 0 373\nСўнги вақтларда ижтимоий тармоқларида жойлаштирилаётган кўпгина видеолавҳаларда, ҳайдовчи ЙПХ ходимидан қоидабузарлик бўлганлигини исботловчи видеотасвир талаб этаётганлигини, уни кўрсатгандан кейин ҳужжатларни тақдим этишини айтаётганлигини гувоҳи бўляпмиз.\nХўш, ЙПХ ходими қандай қоидабузарлик содир этилганини айтиш билан бир вақтда, уни видеотасвир орқали шу жойнинг ўзида ҳайдовчига кўрсатиб, исботлаб беришга мажбурми?\nЎзбекистон Республикаси Вазирлар Махкамасининг 01.12.2018 йилдаги 975-сонли қарори 14-бандида ЙПХ ходимининг ўз хизмат вазифаларини бажаришдаги мажбуриятлари келтириб ўтилган. Унда ЙПХ ходими йўл ҳаракати қатнашчиларига уларни тўхтатиш сабабини, содир этилган ҳуқуқбузарлик юзасидан аниқ, лўнда тушунтириш бериши керак эканлиги айтиб ўтилган\n❗Фақат содир этилган ҳуқуқбузарлик юзасидан аниқ, лўнда тушунтириш бериш\nЎзбекистон Республикаси қонун хужжатларининг хеч бирида ЙПХ ходимига ҳайдовчиларимиз талаб қилаётган, ҳуқуқбузарликни видеотасвирини ҳайдовчига кўрсатиб ўтиб кейин маъмурий баённома расмийлаштириш керак деган мажбурият юклатилмаган.\nҲайдовчи томонидан бундай талаб қўйилиши ўз ўзидан ЙПХ ходимидан мажбурияти бўлмаган нарсани талаб қилиш ва ҳужжатларни тақдим этмади деб ҳисоблашга асос бўлади.\nБундай вазиятда ЙПХ ҳодими ҳайдовчини транспорт воситасини бошқарувидан четлаштириш ва белгиланган тартибда транспорт воситасини жарима майдонига жойлаштириш ҳуқуқига эга бўлади ва ушбу чораларни кўради.\nТабиийки бу вақтда ҳайдовчи қонунларни тушунмаслиги, ҳуқуқий саводҳонлиги етарли эмаслиги оқибатида ўзини хақ деб билади ва ЙПХ ҳодимига қаршиликқилишга ҳаракат қилади. (ижтимоий тармоқлардаги айрим видеоларда қаршиликқилинаётганлигини кўриш мумкин)\nНатижада ҳайдовчининг ҳуқуқбузарлигига яна бир “Ички ишлар органлари ходимларининг ўз хизмат бурчларини бажаришларига қаршилик кўрсатиш” ҳуқуқбузарлиги қўшилади.\nБундай ҳуқуқбузарлик учун эса Ўзбекистон Республикасининг Маъмурий жавобгарлик тўғрисидаги кодексининг 195-моддасига асосан базавий ҳисоблаш миқдорининг уч бараваридан беш бараваригача миқдорда жарима солишга ёки ўн беш суткагача муддатга маъмурий қамоққа олишга маъмурий жазоси белгиланган.\nҚонунларни билмасдан, интернетда кўрган видеолардан қонун шу экан деган ҳулосага келиб, ЙПХ ҳодими билан нотўғри мулоқот қилишнинг оқибати мана шундай оқибатларга олиб келиши мумкин хурматли ҳайдовчилар.\nХўш Ҳайдовчи ўзини қоидабузарлик қилмадим деб ҳисобласа-ю, ЙПХ ҳодими қоидабузарлик содир этдингиз сизга нисбатан маъмурий баённома расмийлаштираман деса қандай йўл тутиш керак?\n1. Асло видеотасвир талаб қилиб орада кўнгилсизлик келтириб чиқарманг.\n2. ЙПХ ҳодими баённома расмийлаштириши билдириб ҳужжатларингизни тақдим этишингизни талаб қилса унинг талабини бажаринг.\n3. ЙПХ ҳодими маъмурий баённома расмийлаштирганда, сизнинг изоҳингиз учун ажратилган жойда ўз фикрингизни ёзиб қўйинг.\nЎзингизни ҳуқуқбузарлик қилмадим деб ҳисобласангиз, ҳуқуқбузарлик қилмадим деб ёзасиз.\nСиз ўзингизни ҳуқуқбузарлик қилмадим деб ҳисобласангиз ва буни маъмурий баённомага ёзганингизда бу иш қонун доирасида, МЖтК-245 моддасига асосан судда кўриб чиқилади ва судда ҳар иккала томон ўз фиркларини келтириб ўтади.\nЙПХ ходими қилган қоидабузарлигингизни сизга эмас судда исботлайди.\nЯкуний тўхтамни, сизнинг қоидабузарлик қилган ёки қилмаган эканлигингизни суд ҳал қилади. (https://t.me/qogozz/9)\n12 август, 2020 0 19


Ўзбекистон — Қозоғистон: буюк шоирлар ижодини ўрганиш халқларни яқинлаштиради - Халқ сўзи\n18:28 03 Ноябрь 2020 Сиёсат\nТадбирда Ўзбекистон Республикаси Олий Мажлиси Сенатининг Раиси Танзила Нарбаева, Қозоғистон Республикаси Парламенти Сенатининг Раиси Маулен Ашимбаев, икки мамлакат қонун чиқарувчи органлари аъзолари, хорижий мамлакатлар элчилари, таниқли адабиётшунос олимлари, таржимонлар, кенг жамоатчилик вакиллари иштирок этдилар.\nСўзга чиққанлар Ўзбекистон ва Қозоғистонни азалдан қардошлик ва дўстлик ришталари боғлаб туришини таъкидладилар. Икки халқ бир ҳудудда, бир хил тарихий шароитда шаклланган ва камол топган. Бугунги кунда мамлакатларимиз раҳбарлари – Ўзбекистон Республикаси Президенти Шавкат Мирзиёев ва Қозоғистон Республикаси Президенти Касим-Жомарт Токаевнинг шахсий саъй-ҳаракатлари, шунингдек, маданий-гуманитар соҳалардаги алоқалар ривожланиши туфайли мамлакатларимиз ўртасидаги муносабатлар сифат жиҳатидан янги даражага кўтарилди.\nТурли замонларда яшаб, фаолият юритган Навоий ва Абайнинг ижодини умуминсоний қадриятларга садоқат, инсонпарварлик ва эзгулик руҳи бирлаштирганлиги таъкидланди. Бугун ушбу буюк шоирлар, файласуфлар ва жамоат арбобларининг бебаҳо меросини биргаликда ўрганиш мамлакатларимиз ўртасидаги алоқаларни янада мустаҳкамлаш имкониятини бермоқда. Жумладан, буюк шоир ва олим Алишер Навоийнинг «Хамса» китобининг қозоқ тилида ва буюк қозоқ мутафаккири Абай асарларининг ўзбек тилида нашр этилиши икки қардош халқни янада яқинлаштириш йўлидаги яна бир муҳим қадам бўлди.\nТадбир давомида Ўзбекистоннинг Халқаро Туркий Академияга қўшилиш имкониятларига алоҳида урғу берилди. Шу муносабат билан Қозоғистон томони ушбу нуфузли халқаро академия 40 га яқин илмий тадқиқот институтлари, туркология марказлари билан алоқалар ўрнатганини таъкидлади. Ҳозирда Академия 100 га яқин хорижий туркшунос олимлар иштирокида лойиҳа амалга оширмоқда. Мазкур мулоқот ҳам шу йўлда қўйилган муҳим қадам бўлиб хизмат қилади.\nҚозоғистон парламенти вакиллари қозоқ халқи Навоий ижоди билан яхши танишлигини таъкидладилар. Зеро, қуёш барча учун умумий бўлганидек, шоир ва ёзувчиларнинг асарлари ҳам бутун инсониятнинг умумий меросидир.\nТадбир якунида буюк шоир ва олим Алишер Навоийнинг қозоқ тилидаги «Хамса» китоби ва буюк қозоқ мутафаккири Абай асарларининг ўзбек тилидаги тақдимоти бўлиб ўтди.


Ципрофлоксацин-ника narxi - Toshkent va butun O'zbekiston bo'yicha\nЦипрофлоксацин-Ника ТАБЛЕТКА 250мг №100\nКенг таъсир доирасига эга микробларга қарши восита – фторхинолон ҳосиласи, бактериал ДНК-гиразани ингибирлайди, ДНК синтезини, бактерияларни ўсиши ва бўлинишини бузади; кучли морфологик ўзгаришларни ва бактериал ҳужайрани тезда нобуд бўлишини чақиради. Грамманфий микроорганизмларга тинч ва бўлиниш даврида, граммусбат микроорганизмларга – фақат бўлиниш даврида бактерицид таъсир кўрсатади.\n- буйраклар ва сийдик чиқариш йўлларининг инфекциялари (ўткир ёки сурункали пиелонефрит, цистит, сийдик йўлларининг асоратланган ёки қайталанувчи инфекциялари, простатит, эпидидимит);\n- нафас йўлларининг инфекциялари (пневмония, бронхопневмония, плеврит, ўпка абсцесси, инфекцияланган бронхоэктазлар, сурункали бронхитни зўрайиши);\n- тери ва юмшоқ тўқималарнинг инфекциялари (инфекцияланган яра, жароҳатлар инфекциялари, абсцесслар, целлюлитлар, инфекцияланган куйишлар);\n- меъда-ичак йўлларининг инфекциялари (холангит, холецистит, ўт-пуфаги эмпиемаси, қорин тифи, бактериал диарея ва бошқалар);\n- қорин бўшлиғи инфекциялари (перитонит, қорин бўшлиғи абсцесси);\n- ЛОР-аъзолари инфекциялари (ён бўшлиқларни яллиғланиши);\n- кўз инфекциялари;\n- таянч-харакат аппаратининг инфекциялари;\n- кичик чаноқ аъзоларининг инфекциялари;\n- иммунитети сусайган беморларда инфекцияларни олдини олиш ва даволашда (иммун депрессантлар билан даволашда) қўлланади


Семинарда мева-сабзавот ва узумчилик соҳасида юқори қўшилган қийматли маҳсулотлар ишлаб чиқариш, экспорт ҳажмини ошириш, фойдаланишдан чиққан ва лалми ерларни ўзлаштириш, пахта, ғалладан қисқартирилаётган майдонларга экспортбоп қишлоқ хўжалиги экинлари экишни кўпайтириш, шунингдек, боғ, токзор ва иссиқхоналар имкониятларидан самарали фойдаланишни йўлга қўйишга доир масалалар муҳокама этилди.\nҚишлоқ хўжалиги вазири Жамшид Ходжаев мева-сабзавотчиликни ривожлантириш бўйича Ишчи гуруҳи томонидан Қорақалпоғистон Республикаси ҳамда вилоятларда бу борада қайта ишлаш, экспортёр корхоналарнинг муаммоларни ўрганиш, бартараф этиш чораларини кўриш каби бир қатор масалаларда семинарлар, турли учрашувлар ташкил этилиши, соҳада ишни тизимли йўлга қўйиш, айниқса, мева-сабзавотчилик ва узумчиликни ривожлантиришда самарали бозор механизмларини жорий этиш, тармоқнинг мавжуд имкониятларидан тўлиқ фойдалиш, кластер ва кооперация тизимини ривожлантиришнинг янги механизмларини ташкил этиш орқали аҳоли даромадларини ошириш ҳамда экспорт имкониятларини кенгайтиришга эришилишини таъкидлади.\nҚайд этилганидек, бугунги кунда республикамизда 80 турдан ортиқ қишлоқ хўжалиги маҳсулотлари етиштирилиб, дунёнинг 66 та мамлакатига экспорт қилинмоқда. Мамлакатимизда ҳар йили 21 миллион тоннадан ортиқ мева-сабзавот етиштирилади. Бироқ, уларнинг бор-йўғи 1,5 миллион тоннаси экспорт қилинади. Маҳсулотни саралаш, қадоқлаш, қайта ишлаш ва экспорт қилиш бўйича 31 та агрологистика маркази ташкил этилган. Лекин айланма маблағлар етишмаслиги ва доимий маҳсулот йўқлиги оқибатида уларнинг аксарияти мавсумий ишлаб, мавжуд қувватлардан бор-йўғи 10-15 фоиз фойдаланмоқда.\nТармоқда маҳсулот етиштиришдан тортиб, қайта ишлаш ва экспортга йўналтиришгача бўлган жараёнлар муаммолардан холи эмас. Бу борада муайян ишлар амалга ошириляпти. Хусусан, мамлакатимиз бўйича жами 41 та мева-сабзавотчилик йўналишидаги қишлоқ хўжалиги бирлашмалари ташкил этилди. Келгуси йилда 31 та, 2021 йилда эса 100 та қишлоқ хўжалиги бирлашмалари ташкил этилиши чоралари кўрилмоқда.\nСеминарда хорижий экспертларни жалб этган ҳолда жойларда кластер ташаббускорлари учун қисқа муддатли ўқув курслари ташкил қилиш, экспортбоп маҳсулотлар етиштириш ва ҳосилдорликни ошириш бўйича амалий семинарлар ўтказилиши маълум қилинди.\nЙиғилишда соҳа мутасаддилари, боғдорчилик, узумчилик, сабзавотчиликка ихтисослашган фермер хўжаликлари, қайта ишловчи ва экспортёр корхоналар раҳбарлари соҳада учраётган муаммолар, уларни бартараф этиш борасида фикр-мулоҳазаларини билдирдилар.


«FOCAC-2018» форуми тантанали очилиш маросимида сўзга чиққан ХХР раиси Си Цзиньпин ўз мамлакати Африкага ёрдам тариқасида 60 миллиард доллар ажратишини маълум қилди, дея хабар бермоқда «Life».\nБу маблағнинг 15 миллиарди беғараз ёрдам сифатида, 20 миллиарди фоизсиз қарз сифатида берилади. Шунингдек, ривожланиш лойиҳаларини кредитлаш фонди тузилади ва бунинг 10 миллиард доллар ажратилади.\nҚолаверса, Хитой раҳбарининг сўзларига қараганда, Африка мамлакатларида қишлоқ хўжалигини ривожлантириш учун қўшимча 146 миллион доллар берилиб, 500 нафар хитойлик мутахассис агросекторни ривожлантириш учун жўнатилади.\nХитой Африка иқтисодий кўмак\nХориж 16/04, 15:35


Холанд нима учун "Манчестер Сити"га ўтганини айтди » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Англия » Холанд нима учун "Манчестер Сити"га ўтганини айтди\nХоланд нима учун "Манчестер Сити"га ўтганини айтди\nФутболчи Aнглия жамоасининг ўйинларини кузатиб борди.\nЭрлинг Холанд "Манчестер Сити"ни узоқ вақтдан бери кузатиб келаётганини айтди. Ҳужумчи ўзининг ўйин услуби ва жамоа савияси ўртасида мукаммал мосликни топади. Холанднинг фикрича, у тезда мослашиб кета олади.\n“Бу менинг бутун оилам учун катта ғурур куни.\nМен ҳар доим "Сити" ўйинларини томоша қилганман. Сўнгги мавсумларда мен буни қилишни ёқтирардим. Уларнинг ўйинига қойил қолмасликнинг иложи йўқ. Уларда гол уриш учун имкониятлар кўп. Клуб мен учун идеал.\nМен ўз амбицияларимни амалга ошириш учун тўғри жойдаман. Бу ерда жаҳон даражасидаги ўйинчилар бор, Пеп эса дунёдаги энг зўр футболчилардан бири.\nМен гол урмоқчиман, совринлар ютиб, яхшиланишни хоҳлайман. Мавсум бошланишини кута олмайман ”, деди Халанд “Cитизенс” матбуот хизматига.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Саидакбар санъатга қайтди\t13:46, 01 декабрь\tИстеъдодли хонанда Саидакбар маълум бир танаффусдан сўнг яна санъат оламига қайтди. Айни вақтда ижодкоримиз қизғин ижод жараёнида давом этиб, янгидан-янги, такрорланмас қўшиқлар гулдастасини тайёрлаш билан банд. Саидакбар илк қўшиқчилик оламига кириб келган жараёнида яратган инсонларни рақсга чорловчи шўх қўшиқлари ҳамда кўнгилларга малҳам бўлгувчи маҳзун тароналари халқимизга манзур бўлган эди. Саидакбарнинг ашаддий мухлислари талабларига кўра илк ижод намунаси сифатида “Она” деб номланган янги қўшиқ куйлади. Таронанинг сўзлари Сулаймон Шодиевга, мусиқаси эса Абдуҳошим Исмоиловга тегишли. Мусиқа сайқали муаллифи Шерзод Озодов. Яқин кунларда ижодий жамоа ушбу қўшиққа оригнал тарзда видеоклип тавирга олишни режалаштирган.


Намибия 170 та филни сотувга чиқарди - zarnews.uz\nНамибия ҳукумати қурғоқчилик туфайли қўриқхонада боқилаётган, бунинг натижасида кўпайиб кетган 170 ёввойи филни сотувга қўйди. Бу ҳақда Reuters хабар берди.\nҲайвонларни сотиш тўғрисидаги эълон Намибиянинг атроф-муҳит муҳофазаси вазирлиги, ўрмон хўжалиги ва туризм департаменти томонидан эълон қилинди. Таъкидланишича, филларни кимошди савдоси орқали мамлакат харидорларига ҳам, чет элда ҳам сотиш режалаштирилган. Асосий талаблардан бири, кимошди савдосининг ҳар бир иштирокчиси ҳайвонларни сақлаш шартлари тўғрисида ҳужжатли кафолат тақдим этиши зарур. Бундан ташқари, уларнинг нормал ҳаётини таъминлаш учун зарур маблағ бўлиши керак. Чет элликлар филларни ўз мамлакатига киритишга рухсат берувчи божхона ҳужжатлари тақдим этиши ҳам талаб этилади.\nМиллий янгиликлар хизмати (НСН) таъкидлаганидек, қурғоқчиликдан ташқари, филларни сотишнинг яна бир сабаби, браконьерлик ҳолати ва экологик омилларнинг кўпайиши бўлди. Намибияда ҳайвонларнинг ноёб турларини ҳимоя қилиш ва популяция даврида уларнинг аҳолига ҳужум қилишидан асраш ўртасида мувозанат ўрнатишга ҳаракат қилмоқда, деб ёзади kp.ru сайти.\nНамибия Африканинг жанубидаги миллий қўриқхоналар ва паркларда филлар учун озиқ-овқат ва сув етишмовчилигига дуч келган ягона мамлакат эмас. Хусусан, Боцвана филларини Анголага кўчириш дастурини амалга оширмоқда. Африканинг табиий яшаш муҳитида яшовчи филларнинг умумий сони 350 тани ташкил этади.\n"Дунёдаги энг ёлғиз фил", деб номланган Покистон ҳайвонот боғи фили Кааван яқинда махсус рейс билан Камбоджага етказилди. Энди у ёлғиз эмас, балки бошқа филлар билан қўриқхонада яшамоқда.\nТеглар: ҳайвонлар филлар


НАВОИЙ ВИЛОЯТИ: ЭРКИН ИНДУСТРИАЛ-ИҚТИСОДИЙ ЗОНА - Ўзбекистон овози газетаси\nНАВОИЙ ВИЛОЯТИ: ЭРКИН ИНДУСТРИАЛ-ИҚТИСОДИЙ ЗОНА\nҚулай инвестициявий муҳит шароитида фаолият юритаётган Навоий эркин индустриал-иқтисодий зонаси Ўзбекистон номини дунёга танитиб, давлатимизга хорижий инвестициялар жалб этилишига хизмат қилмоқда.\nФаолият кўлами тобора кенгайиб бораётган ушбу ҳудудда ўтган вақт мобайнида 12 та янги корхона қурилиб, фойдаланишга топширилди. 2012 йилда улар томонидан 80 миллиард сўмлик маҳсулот ишлаб чиқарилди. 2015 йилга қадар умумий қиймати 270 миллион АҚШ долларилик яна 24 та лойиҳани ҳаётга татбиқ этиш режалаштирилган.\nМаълумки, юртимизда автомобилсозлик саноати жадал тараққий этмоқда. Натижада иқтисодий самарадорлиги юқори бўлган табиий газ ёнилғисига ҳам талаб ортмоқда. Бу эса ўз навбатида, автомобиллар учун газ баллонлари ишлаб чиқарувчи саноат тармоқлари ташкил этилишига асос бўлаяпти.\nЯқинда ҳудудда автомобиллар учун юқори босимли газ балонлари ишлаб чиқаришга ихтисослашган янги корхона ишга тушди. Энг сўнгги русумдаги ускуналар билан жиҳозланган мазкур корхонада 55 литрдан 154 литргача бўлган юқори босимли метан газ балонлари ишлаб чиқарилади.\n— Ҳозирги кунда бу ерда 100 нафар киши иш билан таъминланди, — дейди қўшма корхона инженер-технологи Саидолим Саидаҳроров. — Корхонамиз йилига 120 минг дона газ балон ишлаб чиқариш қувватига эга. Шу пайтгача республикамизга юқори босимли метан газ балонлари, асосан, хориждан келтириларди. Эндиликда Ўзбекистонда ишлаб чиқарилган маҳсулот ички эҳтиёжларимизни қондириш билан бирга уларни қўшни давлатлар, жумладан, МДҲ мамлакатларига ҳам экспорт қилиш имкониятини беради. Келажакда ушбу заводда нафақат метан, балки, пропан, бутан ва кислород газ балонлари ишлаб чиқариш ҳам кўзда тутилган.


Ўзбекистон Қатарга қарши оқ либосларда ўйнайди / CHAMPIONAT.asia\n22:01"Бунёдкор" асосий жамоаси Беларусда, ўринбосарлари эса Хорватияда йиғин ўтказади 0 21:55Суперлига. "Насаф" қаторасига 3-ўйинда очко йўқотди 107 21:40"Фиорентина" "Лестер" хавбекини нишонга олди 0 21:27"Сўғдиёна"нинг ОФК Кубоги Марказий минтақа ҳудудий финал учрашувидаги рақиби маълум 4 21:19Суперлига. "Металлург" – "Локомотив" 1:1. Highlights 0 21:12"Милан" Дибала учун курашга қўшилди 0 20:58Суперлига. "Локомотив"нинг дурангсиз сериясига чек қўйилди, "Металлург" эса яна ўзи севадиган натижага эришди 8 20:50ОФК кубоги. "Сўғдиёна" "Алтин Аср"ни мағлубиятга учратиб, кейинги босқичга йўлланма олди 51 20:46"Тоттенхэм" "Барселона" ҳимоячисини ижарага олади 0 20:30ПСЖнинг асосий трансфер мақсадлари маълум 0 20:12Неймар клубини ўзгартиришга рози 8 19:55Лукаку "Интер"да ўзи учун ноодатий бўлган рақамни олди 0 19:47Беларусь. "Энергетик-БГУ" кубокда кейинги босқичга чиқишига ҳамюртларимиз қандай ёрдам беришди? 2 19:28Эшитдик-да! Диёржон Туропов "Навбаҳор"га ўтмоқда 9 19:14Суперлига. "Насаф" – "Олимпик". Таркиблар маълум 5\nЎзбекистон Қатарга қарши оқ либосларда ўйнайди\n17 июн 2013 13:25\nЎзбекистон миллий терма жамоаси ЖЧ-2014 саралаш 4-босқичи доирасидаги сўнгги учрашувни оқ либосларда ўтказади.\n18 июнь куни ЖЧ-2014 саралаш 4-босқич «А» гуруҳи сўнгги – 10-тур учрашувлари доирасида Ўзбекистон миллий терма жамоаси Тошкентдаги «Бунёдкор» стадионида Қатар терма жамоасини қабул қилади. Тошкент вақти билан 17:00да бошланадиган учрашувда терма жамоалар қайси рангдаги либосларда тўп суриши 17 июнь, душанба куни бўлиб ўтган терма жамоа менежерлари митингидан сўнг маълум бўлди.\nШундай қилиб, Ўзбекистон миллий терма жамоаси учун ҳал қилувчи аҳамиятга эга бўлган учрашувда анъанавий оқ рангли либосларда ҳаракат қилади. Қатар миллий терма жамоаси эса ўзининг тўқ қизил рангли либосларида ҳаракат қилади.\nЭслатиб ўтамиз, 17 июнь кунига ўйинолди бошқа тадбирлар ҳам белгиланган. Жумладан, 16:30да Қатар миллий терма жамоаси бош мураббийи Фаҳад ас-Соний иштирокидаги матбуот анжумани ўтказилади. Шундан сўнг, 17:00да Қатар миллий терма жамоаси аъзолари «Бунёдкор» стадионида расмий ўйинолди машғулотларини ўтказишади. 17:30да Ўзбекистон миллий терма жамоаси бош мураббийи Миржалол Қосимов журналистларнинг саволларига жавоб берса, 18:00да ўзбекистонлик футболчилар расмий машғулотларни бошлашади.\nЭслатиб ўтамиз, Ўзбекистон миллий терма жамоаси Қатарга қарши ўйинга тайёргарликни 13 июнь куни бошлаган эди. Миржалол Қосимов ушбу ўйин учун жами 23 нафар футболчини терма жамоага жалб қилган. Айни вақтда, якшанба куни Тошкентга етиб келган Қатар терма жамоаси таркибида ҳам 23 нафар футболчи бор, бироқ Фаҳад ас-Соний таркибида бир қатор жиддий йўқотишлар ҳам бор.


Теодор Драйзер (1871-1945; АҚШ) | www.ziyouz.uz\nБош саҳифа Жаҳон насри онлайн антологияси Теодор Драйзер (1871-1945; АҚШ)\nРубрика: Теодор Драйзер (1871-1945; АҚШ)\nТеодор Герман Альберт Драйзер (Dreiser) (1871.27.8, Терре-Хот — 1945.28.12, Голливуд) — Америка ёзувчиси ва жамоат арбоби. «Чикаго дейли ньюс» («Chicago Daily News») газетаси муҳаррири (1892). Биринчи йирик асари «Бахти қаро Керри» (1900) ва «Женни Герхардт» (1911) романларида оддий қизлар тақдиридаги ижтимоий-ахлоқий масалалар тасвирланган. «Истак трилогияси» («Молиячи», 1912; «Титан», 1914; «Матонат» 1947) юлғичликнинг фойдасизлигини тушуниб етган молиячи ҳақида. «Даҳо» (1915) ва «Америка фожиаси» (1925) романларида пулнинг санъат устидан фожиали ҳукмронлиги ва қандай йўл билан бўлмасин, ижтимоий «ютуққа» эришишга интилган «ўрта ҳол» йигитнинг маънавий ҳалокати ҳикоя қилинади. «Таянч» (1946) романи, «Йигирма эркак» (1919), «Катта шаҳар ранглари» (1923), «Занжирлар» (1927) «Аёллар галереяси» (1929) новеллалари, «Барабан қоқ!» (1920), «Фожиавий Америка» (1931) ва бошқа публицистик тўпламлари нашр этилган. Драйзер Амстердамда ўтказилган тинчлик ва маданиятни сақлаш бўйича конгресс ташкилотчиларидан бири (1932). Драйзер ўз ижодида реализм билан натурализм тамойилларини бирлаштирган. «Бахти қаро Керри» (1973), «Америка фожиаси» (1976), «Женни Герхардт» (1982) романлари ўзбек тилида нашр қилинган.\nМен уни илк дафъа Спайк шаҳри таъмирлаш устахонасида учратдим. Машина бўлимида кичикроқ динамо учун тагкурси ётқизаётган эдилар, у ишни бошқараётганди: гоҳ кимнидир бақириб сўкар, гоҳ амрона овоз билан ниманидир буюрарди. Унинг қўл остида ўнтача италиялик ишлар, уларнинг ҳаммаси бир хил давоми…\nЧоп этилган 29.07.2016 16.07.2018 МуаллифZiyouz.uz\nМеъмор Руфус Хеймекернинг Сентрал Парк Уэстдаги ҳашамдор, шинам хонасида сокинлик. Тонг оҳиста ёришиб келяпти. Бинонинг ташқи тарафини кўркам қилиб кўрсатувчи баланд деразадан қаршидаги боғ кўзга ташланади: пурвиқор тераклар сафи тонгги туман ичида. Ётоқ деразасидан ҳам боғнинг бир чеккаси кўриниб турибди. давоми…\nТеодор Драйзер. Жанна Герхардт (роман)\nТеодор Драйзер. Бахтиқаро Керри (роман)\nТеодор Драйзер. Америка фожиаси (роман)\nТеодор Драйзер. Нефт (ҳикоя)\nНью-Йоркдан унча узоқ бўлмаган ярим оролнинг жанубий чеккасида Бейонн номи билан машҳур бўлган, ўзига хос фаолият учун ажратилган ер участкаси бор. Бу ярим оролни иккита кенг кўрфаз ажратиб туради: бири Нюарк, бошқаси Бруклин томонга — бепоён уммонга қараб чўзилган. Йилнинг давоми…\nТеодор Драйзер. Изғиринда (ҳикоя)\nҚиш кунларидан бири. Кундуз соат тўрт бўлганига қарамай, қош қорая бошлади. Қор қалин ёғарди. Майда-майда қор зарралари узун хипчиндек шамол аралаш юзга жиз-жиз урилади. Кўчани олти дюйм қалинликдаги совуқ ва юмшоқ оппок гилам қоплаганди; файтон ва пиёдалар уни топтаб ташлашганди. давоми…\nОт қўшилган тўрт ғилдиракли арава кўприк устига келиб тўхтагач, одамлар ҳам ўз араваларидан тушдилар. Барча отлиқлар, шулар қатори Дейвс ҳам отларидан тушиб, негр бола ортилган арава атрофига йиғилишди. Дейвс турган жойида кўприк тагидаги сув узра таралиб ётган узун-узун чироқ нурларини давоми…\nТеодор Драйзер. Ғаройиб жумбоқ (ҳикоя)\nЧоп этилган 30.06.2013 30.08.2018 МуаллифZiyouz.uz\nСeйзeр xoним Дoусoн уфқидa ярқ этиб кўринди-ю, ғoйиб бўлди. У бaҳoрдa итлaр қўшилгaн чaнaдa кaнaдaлик фрaнцузлaр билaн кeлди. Қисқa бир oй ичидa қуёшдaй чақнaб турди-ю, музлaр эриши билaн дaрё ёқaлaб жўнaб кeтди. Aёллaр жaмияти етишмaйдигaн бутун Дoусoн унинг бундaй нoгaҳoний давоми…\nТеодор Драйзер. Омонат (ҳикоя)\nAрқoнлaр ечилиб, “Сиэтл-4” сoҳилдaн aстa-сeкин узoқлaшa бoшлaди. Пaлубa юклaр билaн лиқ тўлгaн, юклaрнинг устидa эсa турли тусдaги ҳиндулaр, итлaр, чaнa ҳaйдoвчилaр, сaвдoгaрлaр ҳaмдa уйлaригa қaйтишaётгaн oлтин излoвчилaр ғужғoн эдилaр. Дoусoн aҳoлисининг кўпчилиги жўнaб кeтaётгaнлaрни кузaтиш учун сoҳилгa тўплaнишди. Тaxтa зинaлaр давоми…


Турсунали Акбаров: Ўткир журналистларга амал берилиб «овози ўчирилганди» (видео) - Zamin.uz\n06:19 / 28.06.2020\nТурсунали Акбаров: Ўткир журналистларга амал берилиб «овози ўчирилганди» (видео)\n«Йилнинг энг фаол журналисти – 2020» республика танлови ғолиби Турсунали Акбаров ҳали фельетон жанри матбуот юзини тарк этмаган ва цензура «тиғи» ўткир бўлган даврлар ҳақидаги мулоҳазалари билан бўлишди.\n— Ўша вақтларда Конституцияда цензурага йўл қўйилмаслиги расман, келтириб ўтилган бўлса-да, цензура бор эди. «Матбуотчилар уйи»нинг учинчи қаватида «ЛИД» деб аталган бўлим бўлган. Бу расман давлат сирларини сақлаш инспекцияси эди. Аммо, амалда цензура вазифасини ўтаган, – дея хотирлайди журналист. – Ана шу идоранинг муҳри босилмаса, нашриётлар газетани қабул қилмаган. Журналистлар бир мақола ёзишдан аввал, «буни цензура ўтказармикан», деган хавотир билан кун ўтказишган.\nЖурналистлар цензуранинг чиғириғидан ўтавериб, ўз фикрини айтиш учун турли услублардан фойдаланган. Бу нарса хоҳлайсизми, йўқми журналистларнинг қаламини чархлаган. Чунки матн устида қаттиқ ишланарди. Мисол учун, ўша вақтдаги «Адабиёт ва санъат» газетаси маданият ва санъатга ихтисослашган нашр бўлишига қарамай, анча жиддий ижтимоий мавзуларни ҳам кўтариб чиққан эди. Ҳозир эса, журналистларимизда матн анча саёз.\nЖурналистнинг айтишича, 1990 — 2000 йилларда журналистлар ҳимояси анча суст бўлган. Уларга туҳмат уюштириш, машиналарга наркотик ташлаб қўйиш каби ҳодисалар бўлган. Ўша вақтларда туман ҳокими ёки туман даражасидаги ҳуқуқ органлари раҳбарларини ҳам танқид қилиш катта иш эди. Аммо, танқид қилинган амалдорга нисбатан, албатта, чора кўриларди.\nЎзбекистон мустақиллигининг илк ўн йиллигида ўзбек журналистикаси ўзига хос даврни босиб ўтди. Унда қалами чархланган, ҳар бир сўзнинг катта масъулиятини ҳис эта олган журналистлар мактаби вужудга келди. Турсунали Акбаров ўз интервьюсида бугун йўқолиб улгурган жанрлар, маҳорат мактаблари, цензура ва туҳматга қолган журналистлар ҳамда 1990 — 1999 йиллардаги танқиднинг кучи ҳақида ҳам сўз юритди.\nТурсунали Акбаров мустақил Ўзбекистоннинг биринчи мустақил газетаси «Ҳуррият»нинг дастлабки даврларида фаолият олиб борган журналистлардан бири. У ўша «Ҳуррият»ни ҳам ёдга олади.\nҚуйидаги видеода суҳбатни тўлиқ томоша қилишингиз мумкин.\n[media=https://youtu.be/WlGb48iffrA] «Замин» янгиликларини «Вконтакти»да кузатиб боринг\n20-12-2019, 08:50, Жамият\n29-11-2019, 11:35, Жамият\nКомил Алламжонов: «25 йиллик цензурадан қутулган ўзбек матбуоти ҳаммани эсанкиратиб қўйди»\n11-10-2019, 21:13, Жамият\nАлламжонов: «Сўз эркинлиги бўлмаган юртда ривожланиш ва тараққиёт ҳам бўлмайди»\n6-05-2019, 18:08, Жамият\n23-08-2017, 09:31, Жамият\nЦензура Ўзбекистонда матбуот пайдо бўлгандан бошлаб юзага келган\n27-06-2017, 22:26, Жамият


«Қўшчинорнинг гул япроғи»: Саид Аҳмад ва Саида Зуннуноваларнинг набираси билан суҳбат (видео) - xabar.uz\n«Қўшчинорнинг гул япроғи»: Саид Аҳмад ва...\n«Қўшчинорнинг гул япроғи»: Саид Аҳмад ва Саида Зуннуноваларнинг набираси билан суҳбат (видео)\n01.01.2022 14:10 0 2744\nСаидахон Ходиева иқтисодчи, тилшунос, йога бўйича мураббия. Тошкент Давлат Иқтисодиёт Университети ҳамда Германиядаги Kassel ва Америкадаги Western Oregon университетларида таҳсил олган.\n– Саидахон, Сиз, ўзбек адабиётининг икки атоқли намоёндалари, қўшқанот ижодкорлари – Саид Аҳмад ва Саида Зуннунованинг набирасисиз. Нафақат, набиралик риштаси, балки бувингизни исми ила сулоланинг илдизлари Сизда яшамоқда... Яқинларингиз томонидан исмингиз ҳар айтилганида, қалбингизда нелар кечади?\n– Ота-онам менга бу исмни бувимдан эсдалик бўлиб қолсин, деб қўйишган. Бувисига ўхшаган ақлли, эсли-ҳушли, яхши бир инсон бўлиб вояга етсин, деган ниятлар ила бувимнинг исми билан мени аташган. «Саида» арабча сўз бўлиб, унинг маъноси «бахтли» дегани. Ота-онам бу исмни менга беришар экан, рамзий маънода менга бахт ҳадя этишган. Мен ўзимни чиндан ҳам бахтли деб ҳисоблайман, чунки бағрим бутун: ота-онам, акам, синглим бор, соғ-саломатман. Тўрт мучалим бутун, ён атрофдаги дунёни кўришга кўзим, нафис куйларни, чиройли сўзларни тинглашга қулоғим, гўзалликни ҳис этишга қодир қалбим бор. Буларнинг барчаси мен учун бахт, чунки бу дунёда қанча-қанча инсонлар шундай имкониятлардан маҳрум. Агар шулар ҳақида ўйласам, ўзимни нақадар бахтли эканлигимни ҳис қиламан.\n– Биздаги кайфият, биздаги қарашлар, биздаги туйғулар буви, буваларимиз билан боғлиқ ҳолда кечади. Илдизларимиздан узоқлашиб кетолмаймиз. Бувилар қалби набираларга мерос бўлиб қолади. Бувингиз Саида Зуннунова ижодига назар ташлаганингизда, тасаввурингизда қандай аёл сифатида гавдаланадилар? Қайси сифатлари Сизда мужассам бўлишига интиласиз?\n– Бувим жуда покиза, тўғрисўз, ҳақиқатпарвар аёл эди. Бу хислатлар озмунча бўлса-да менга ҳам ўтган, деб умид қиламан. Ҳар ҳолда мен бу хислатларни ўзимда кўришни жуда истардим. Қўлимдан келганича, кучим етганича атрофимдаги инсонларга яхшилик қилишга ҳаракат қиламан. Ўйлайманки, ҳар бир инсоннинг қалбида яхшилик бор. Буни фақат кўра билиш керак. Одам бошқа инсонда қайси хислатларни кўришни истаса, нимани қидирса, ўшани топади. Агар ёмонликни қидирсангиз, ёмонлик, агар одамлардан фақат яхшиликни изласангиз, яхшилик юзага чиқади. Яъни, ҳар бир инсон ўзига нисбатан кўрсатилган ишончни, меҳрни ҳис этса, у ўз-ўзидан яхшилик томон қадам босади. Демак, шу тариқа яхшиларнинг сафи кенгаяди.\n– Саида Зуннунова ҳикояларида тасвирлаган аёл қаҳрамонларнинг қайси хос жиҳатларини ҳурмат қиласиз?\n– Агар бувимнинг ижодига назар ташласак, бувим, асосан, аёлларнинг ҳаёти, ташвишлари, турмушдаги қийинчиликлари, муаммолари, истаклари ҳақида ҳикоялар, шеър ва қиссалар ёзган. Шу билан бирга оналик бахтини, бекалик бахтини куйлаган.\nАёл қаҳрамонларининг хос жиҳатларига келсак,\nҲақиқатпарвар аёллар, ўзининг мақсадига фақат тўғри йўлдан борадиган софдил инсонлар.\nУлар турмуш ўртоғига, ўзининг севгилисига вафодор аёллар.\nКучли, ҳаётда ўзининг ўрнини топишга интилаётган аёллар.\nШу билан бирга, улар ўзининг нозик латофатини, аёллигини йўқотмаган инсонлар.\nУлар нафақат ўз касбида моҳир мутахассис, балки оилада ҳам ўз ўрнини топа олган инсонлар – меҳрибон аёл, меҳрибон она, вафодор турмуш ўртоқ, уй бекаларидир. Яъни, барча гўзал фазилатларни ўзида мужассам қилган аёллар.\n– Бувингиз қаламига мансуб «Гўдак ҳиди» номли (ҳикоялар тўплами) китобнинг бизнинг хонадон жавонида алоҳида ўрни бор. Бу китоб ўсмирлик давримдан менинг энг яқин сирдошим. Ундаги ҳикояларда улғайганман ва катта ҳаётнинг кўп саволларига айни шу китобдан жавоб топганман. Айнан «Гўдак ҳиди» ҳикоясини жуда севиб ўқиганман. У асосида суратга олинган «Сени излаб» номли фильм ҳам асарга нисбатан муҳаббатимни оширган. Ҳикоя бир қарашда оддий, лекин бошқа томондан қаралганда, адиба меҳр-муҳаббат туйғусини шу оддийликда моҳирона тасвирлашга эришган. Худдики, бувингиз келажакдаги набираларига муҳаббати рамзи сифатида шу ҳикояни ёзиб кетгандеклар, гўё...\n– Агар бувимнинг «Гўдак ҳиди» ҳикоясига тўхталадиган бўлсак, бу ҳикоянинг негизида чуқур бир фалсафа бор. Ҳикояда Шаҳзода исмли бир ёш аёл тасодифан трамвайда Дилбар исмли қизалоқни учратиб қолади. Кутилмаганда, қизча уни «Ойижон», деб чақиради. Дилбар бегона аёлни ўзининг вафот этган онасига ўхшатиб уни маҳкам қучоқлаб олади ва уни бағридан ҳеч қўйиб юборгиси келмайди. Дилбарнинг отаси ноқулай аҳволга тушиб қолади ва бир амаллаб қизини Шаҳзоданинг бағридан чиқариб, шошилиб трамвайдан тушиб кетади. Бу тасодиф воқеа Шаҳзоданининг ҳаётини ағдар-тўнтар қилиб юборади, у қизчани сира эсидан чиқара олмайди. Қизчанинг нозик қўлчаларини бўйнида сезаверади, гўдакнинг ҳушбўй, ёқимли ҳиди димоғига урилаверади, қулоғига унинг овози эшитилаверади.\nУзоқ ўйлаш, фикрлаш натижасида Шаҳзода Дилбарни қидириб топишга аҳд қилади ва ниҳоят қидириб топади. У қизчага оналик меҳрини беришга ўзида қандайдир бир хоҳишни сезади. Бу асар оналар меҳри ҳақидаги чиройли бир ҳикоя. Асарда фарзанднинг онасига нисбатан бўлган меҳри ҳам жуда таъсирли кўрсатилган. Она учун фарзанднинг бегонаси бўлмайди, деган чуқур фикр бор бу асарда. Яъни, она ва фарзанд ўртасидаги кучли уч ришта тасвирланган.\nБиринчи ришта – Шаҳзода ва унинг кекса онаси ўртасидаги муносабат. Шаҳзода дугонаси билан кинотеатрга бориб, уйига кечикканида, онаси унинг ҳақида қанчалик хавотир олаётганини ўйлайди. Шаҳзода Дилбар учун қўғирчоқ ҳарид қилиб уйига кириб келганида эса, унинг онаси ҳайрон бўлади, лекин қизини ортиқча сўроққа тутмайди. Онаси қизининг қалбида ғалаён бўлаётганини, ҳаётида қандайдир ўзгариш юз бераётганини сезади ва қизини ўз ҳолига қўяди. Она қизининг шахсий ҳаётига аралашишни, унинг қарорига таъсир қилишни лозим топмайди.\nИккинчи ришта – Шаҳзода ва Дилбар ўртасидаги муносабат. Шаҳзодада Дилбарга нисбатан оналик меҳри уйғонади, иккиси бир-бирига интилади.\nУчинчи ришта эса – Шаҳзода ва Дилбарнинг бувиси ўртасидаги муносабатдир. Дилбар Шаҳзодани уйига етаклаб олиб келганида, Дилбарнинг бувиси бу ёш аёлни ўзининг марҳума келинига ўхшатиб, уни ўз фарзандидек қабул қилади, «Болагинам», деб бағрига босади. Бўлажак қайнонани Шаҳзоданинг ўтмиши қизиқтирмайди, унда Шаҳзодага нисбатан оналик меҳри куртак ёзади.\n– Ўзингиз ҳам бувингиз каби қалам тебратиб турасизми?\n– Йўқ, афсус, мен бувим сингари шеър ёки ҳикоялар ёзмайман. Лекин Германиядаги иш фаолиятимнинг бошланишида мен бир медиа компаниясида ишлаганман ва реклама фильмларига сценарийлар ёзганман. Санъатга келсак, рангтасвирга, ўзбек миллий матоларининг яратилишига, қадимий миллий архитектурамизга, ҳунармандчилик асарларига, айниқса, кулолчилик намуналари – қўлда ишланган сопол идишларнинг яратилишига жуда қизиқаман. Мусаввирнинг маҳорати, тасаввури, диди, нақшлардаги турли рангларнинг бир-бирига уйғунлиги, мутаносиблиги мени илҳомлантиради, ҳайратлантиради. Сайёҳ сифатида дунё кезишни, бошқа юртларнинг маданияти, санъати, ҳаёти билан танишишни ёқтираман. Бирон-бир юртга борсам, албатта, ўша ердаги музейларни кўришга, ўша халқнинг маданияти, урф-одатлари билан яқиндан танишишга ҳаракат қиламан. Имкониятим бўлганда, кўпроқ тоза ҳавода сайр қиламан, дарахтларнинг, гулларнинг чиройидан завқланаман. Она табиатни севаман, у менга куч, руҳ бағишлайди.\n– Ўз фаолиятингиз, мутахассислигингиз бўйича изланишларингиз билан яқин таништирсангиз. Германия сафари тараддудида эканлигингизни билиб, Сиз билан тезликда суҳбатга ошиқдик. Германия билан Сизни нима боғлаб туради?\n– Тошкентда Шарқ тиллари лицейида таҳсил олганимда, ўқувчилар учун мўлжалланган «Exchange»(алмашув) дастури бўйича Америкага борганман. У ерда мен бир ой давомида америка оиласида яшаб, ўша ердаги мактабда ўқиганман. Ўшанда менга бошқа юртлардаги одамларнинг яшаш тарзи, урф-одатлари ва ўқув тизими қизиқ кўринган. Лекин у даврда интернет ҳозиргидек ривожланмаган эди. Чет тилларини интернет орқали мустақил ўқишга ҳозиргидек имконият йўқ эди. Шу сабаб, мен Тошкентдаги Иқтисодиёт университетини битирганимдан сўнг, Германияда бир йил давомида немис тилини ўргандим ва ўша ердаги университетга имтиҳон топшириб, ўқишга кирдим. Лицейда ва университетда мен инглиз тилини ўқиган эдим, немис тилини билмасдим, шунинг учун Германияда ўқиш мен учун аввалига қийин кечган. Лекин секин-аста муҳитга ўргандим, ўқишдан бўш вақтларимда кийим-кечак дўконида консультант бўлиб ишладим, ўзим таҳсил олган Германиядаги Kassel Университетида Claudia Finkbeiner исмли бир профессор аёлга ассиситентлик қилдим. Шундай қилиб, секин-аста немис тилини пухта ўрганиб олдим. Германияда ўқиб юрган кезларим бир ўқув дастури бўйича Американинг Орегон штатидаги университетда ҳам таҳсил олиб келдим. Бу менинг дунёқарашимни янада кенгайтирди, бойитди. Ҳозирги кунда бир компанияда Projektmanager бўлиб фаолият юритаман.\nЎйлайманки, инсон соғлом бўлса, фикрлаши ҳам тиниқ, соғлом бўлади. Шунинг учун мен соғлиғимга катта эътибор бераман. Бошида йога билан шунчаки ҳавасга шуғулланган эдим. Лекин кейинчалик, йога билан жиддий шуғулланишни бошладим ва йога бўйича ўқитувчилик курсларини ҳам битирдим. Ҳозирги кунда асосий ишимдан бўш вақтларимда, йога мактабида талабаларга дарс бераман.\nЛобар Қобилова суҳбатлашди.\nСаид Аҳмад набира\nҲодиса 05/09, 17:16\nБобо набирасини пичоқлади\n«Уни тўхтатиш имконсиз эди»: Назарбоев илк бор набираси ўлими ҳақида гапирди\nТАТУда Саид Аҳмаднинг 100 йиллиги нишонланди


Туркия Қозоғистондаги вазиятга муносабат билдирди | Qalampir.uz\nТуркия Қозоғистондаги вазиятга муносабат билдирди\nОлам\t05 Январь 21:28 16134\nАнқара 2022 йил 2-3 январь кунлари бошланиб, мамлакат ҳукуматининг истеъфога чиқишига Қозоғистондаги вазиятни диққат билан кузатиб бормоқда. Бу ҳақда Туркия Ташқи ишлар вазирлиги матбуот хизмати хабар берди.\n“Туркия дўст Қозоғистондаги барқарорликка аҳамият беради. Қардош Қозоғистон халқига тинчлик ва осойишталик тилаймиз. Ишончимиз комилки, Қозоғистон ҳукумати инқирозли вазиятни енгиб ўтади. Биз Қозоғистон халқининг соғлом фикрга эга эканига ишонамиз. Умид қиламизки, яқин келажакда вазият барқарорлашади”, дейилади ТИВ баёнотида.\nВазирлик Қозоғистондаги барча биродарларга, жумладан, ҳуқуқ-тартибот идоралари ходимларига ҳам тезроқ соғайиб кетишини тилаган.\nЭслатиб ўтамиз, Ўзбекистон Республикаси Ташқи ишлар вазирлиги ҳам Тошкент Қозоғистонда содир бўлаётган воқеаларни диққат билан кузатаётганини маълум қилганди.\n24 Январь 17:35 66655\n23 Январь 20:24 64710\n23 Январь 11:39 61036\n25 Январь 11:32 55443\n24 Январь 09:34 55311